​สดุดี​ ๖๐
คำอธิษฐานขอให้​รอดพ้น​
ถึงหัวหน้าวงดนตรี ตามทำนอง “​พล​ับพลึงแห่งพันธสัญญา” ​มิ​คทามของดาวิด สำหรับการสั่งสอนในครั้งที่ท่านต่อสู้กับอารัมนาหะราอิมและอารัมโซบาห์ และเมื่อโยอาบฆ่าชาวเอโดมจำนวน 12,000 คนระหว่างเดินทางกลับในหุบเขาเกลือ*
๑ ​โอ​ ​พระเจ้า​ ​พระองค์​ทอดทิ้งพวกเราและทำให้เราพ่ายแพ้
​พระองค์​​โกรธ​ โปรดกลับมาช่วยพวกเราเถิด
๒ ​พระองค์​​ทำให้​​แผ่​นดินสั่นไหวและแยกออก
โปรดประสานรอยแตกเพราะมันกำลังจะพังทลาย
๓ ​พระองค์​​ทำให้​​ผู้​คนของพระองค์​ทนทุกข์​ทรมานต่อความยากลำบาก
​พระองค์​​ได้​​ให้​เราดื่มเหล้าองุ่น ​ทำให้​เราเดินตุปัดตุ​เป๋​
๔ ​พระองค์​ตั้งธงชัยไว้สำหรับบรรดาผู้เกรงกลัวพระองค์
​เพื่อให้​​หนี​ไปให้พ้นจากความวอดวาย เซล่าห์
๕ โปรดให้เราได้ชัยชนะด้วยมือขวาของพระองค์ และตอบคำอธิษฐานของพวกเรา
เพื่อว่าบรรดาผู้เป็​นที​่รักของพระองค์จะได้รับความรอดพ้น
๖ พระเจ้าได้​กล​่าวในสถานที่​บริสุทธิ์​ของพระองค์​ว่า​
“ด้วยชัยชนะเราจะแบ่งเมืองเชเคม
และแบ่งหุบเขาสุคคท
๗ กิเลอาดเป็นของเรา และมนัสเสห์เป็นของเรา
เอฟราอิมเป็นหมวกเหล็กของเรา
​ยู​ดาห์เป็นคทาของเรา
๘ โมอับเป็​นอ​่างชำระล้างของเรา
และเราจะเหวี่ยงรองเท้าของเราลงบนเอโดม
เรากู่ร้องด้วยความมีชัยต่อฟีลิสเตีย”
๙ ใครจะพาข้าพเจ้าไปยังเมืองที่​แข็งแกร่ง​
ใครจะนำข้าพเจ้าไปยังเอโดม
๑๐ ​โอ​ ​พระเจ้า​ ​ไม่ใช่​​พระองค์​หรอกหรือที่​ไม่​ยอมรับพวกเรา
และไม่ออกไปกับกองทัพของพวกเราอีกแล้ว
๑๑ โปรดช่วยพวกเราต่อต้านข้าศึก
เพราะความช่วยเหลือจากพวกมนุษย์นั้นไร้​ประโยชน์​
๑๒ พวกเรามีพระเจ้าอยู่​ด้วย​ เราจะมี​ชัยชนะ​
​พระองค์​จะทำให้พวกศั​ตรู​ทลายราบเป็นหน้ากลอง
* ​สดุดี​ ๖๐: 2 ซามูเอล 8:3-8,13; 1 ​พงศาวดาร​ 18:3-12