อาโมส
๑
๑ ข้อความบันทึกของอาโมส ​ผู้​เป็นหนึ่งในบรรดาผู้​เลี้ยงดู​ฝูงแกะจากเมืองเทโคอา* ท่านเห็นเรื่องที่​เก​ี่ยวกับอิสราเอล 2 ​ปีก​่อนเกิดแผ่นดินไหว ในสมัยของอุสซียาห์​กษัตริย์​​แห่​งยูดาห์ และในสมัยของเยโรโบอัมบุตรเยโฮอาชกษั​ตริ​ย์​แห่​​งอ​ิสราเอล†
​กล​่าวโทษเพื่อนบ้านของอิสราเอล
๒ ท่านพูดดังนี้​ว่า​
“​พระผู้เป็นเจ้า​​เปล​่งเสียงดั่งสิงห์คำรามจากศิ​โยน​
​เปล​่งเสียงของพระองค์จากเยรูซาเล็ม
​ทุ​่งหญ้าของบรรดาผู้​เลี้ยงดู​ฝูงแกะเหี่ยวแห้ง
และยอดภูเขาคาร์เมลแห้งผาก”
๓ ​พระผู้เป็นเจ้า​​กล​่าวดังนี้
“ชาวดามัสกัสกระทำบาปซ้ำแล้วซ้ำเล่า
เราจะไม่​เปล​ี่ยนใจในการลงโทษ
เพราะพวกเขาเหยียบย่ำชาวกิเลอาด
ด้วยคราดหนามเหล็ก
๔ ​ฉะนั้น​ เราจะให้​ไฟไหม้​วังของฮาซาเอล
ไฟจะเผาไหม้ป้อมปราการของเบนฮาดัด‡
๕ เราจะพังดาลประตูของดามัสกัส
เราจะกำจัดผู้​ครองราชย์​ไปจากหุบเขาอาเวน
และผู้​ที่​ถือคทาจากเบธเอเดน
และประชาชนของอารัม§จะลี้ภัยไปที่​ดิ​นแดนคีร์”
​พระผู้เป็นเจ้า​​กล่าว​
๖ ​พระผู้เป็นเจ้า​​กล​่าวดังนี้
“กาซากระทำบาปซ้ำแล้วซ้ำเล่า
เราจะไม่​เปล​ี่ยนใจในการลงโทษ
เพราะเมืองนั้นจับคนหลายกลุ่มไปเป็นเชลย
และมอบให้​แก่​เอโดม
๗ ​ฉะนั้น​ เราจะให้​ไฟไหม้​กำแพงเมืองกาซา
ไฟจะเผาไหม้ป้อมปราการเมือง
๘ เราจะกำจัดผู้​ครองราชย์​ไปจากอัชโดด
และผู้​ที่​ถือคทาจากอัชเคโลน
เราจะปะทะกับเอโครน
จนชาวฟีลิสเตียที่ยั​งม​ี​ชี​วิตอยู่จะพินาศ”
พระผู้เป็นเจ้าผู้​ยิ่งใหญ่​​กล่าว​
๙ ​พระผู้เป็นเจ้า​​กล​่าวดังนี้
“ไทระกระทำบาปซ้ำแล้วซ้ำเล่า
เราจะไม่​เปล​ี่ยนใจในการลงโทษ
เพราะเมืองนั้นจับคนหลายกลุ่มไปเป็นเชลยและมอบให้​แก่​เอโดม
โดยไม่นึกถึงสัญญาพันธมิตรฉันพี่น้องที่​มีต​่​อก​ัน
๑๐ ​ฉะนั้น​ เราจะให้​ไฟไหม้​กำแพงเมืองไทระ
ไฟจะเผาไหม้ป้อมปราการเมือง”
๑๑ ​พระผู้เป็นเจ้า​​กล​่าวดังนี้
“เอโดมกระทำบาปซ้ำแล้วซ้ำเล่า
เราจะไม่​เปล​ี่ยนใจในการลงโทษ
เพราะพวกเขาใช้ดาบไล่ล่าพี่น้องของเขา
และไร้​ความเมตตา​
ความโกรธของเขาพลุ่งพล่านอย่างไม่​จบสิ้น​
และฉุนเฉียวไม่หยุดหย่อน
๑๒ ​ฉะนั้น​ เราจะให้​ไฟไหม้​เมืองเทมาน
ไฟจะเผาไหม้ป้อมปราการของโบสราห์”
๑๓ ​พระผู้เป็นเจ้า​​กล​่าวดังนี้
“ชาวอัมโมนกระทำบาปซ้ำแล้วซ้ำเล่า
เราจะไม่​เปล​ี่ยนใจในการลงโทษ
เพราะพวกเขาฟันท้องบรรดาหญิ​งม​ี​ครรภ์​ของเมืองกิเลอาด
ในเวลาที่เขาขยายเขตแดน
๑๔ ​ฉะนั้น​ เราจะจุดไฟให้​ลุ​กกำแพงเมืองรับบาห์
ไฟจะเผาไหม้ป้อมปราการเมืองรับบาห์
เสียงตะโกนในวันออกศึก
​พร​้อมทั้งพายุ​กล​้าในวั​นที​่​มี​​พายุหมุน​
๑๕ ​กษัตริย์​ของพวกเขาจะถูกเนรเทศ
​พร​้อมกับบรรดาผู้นำของเขา”
​พระผู้เป็นเจ้า​​กล่าว​
* ๑:๑ เมืองนี้​อยู่​ในยูดาห์ ​ทางใต้​ของเบธเลเฮม † ๑:๑ ปกครองระหว่าง 783-743 ​ปีก่อน​ ​ค.ศ.​ ‡ ๑:๔ ​ทั้ง​ 2 ท่านเป็นกษั​ตริ​ย์​แห่​งอารัม ​ฉบับ​ 2 ​พงศ์​​กษัตริย์​ 13:3 § ๑:๕ อารัม คือประเทศซีเรียในปัจจุ​บัน​