๓
​พระผู้เป็นเจ้า​ประกาศโทษบรรดาประชาชาติ
๑ ​ดู​​เถิด​ ด้วยว่าในวันนั้นและเวลานั้น เมื่อเราให้​ความอุดมสมบูรณ์​ของยูดาห์และเยรูซาเล็มคืนสู่สภาพเดิม ๒ เราจะรวบรวมประชาชาติ​ทั้งปวง​ และนำพวกเขาลงมายังหุบเขาเยโฮชาฟัท*และเราจะกล่าวโทษเขาทั้งหลายที่​นั่น​ เพื่อชนชาติของเราและอิสราเอลผู้สืบมรดกของเรา เพราะพวกเขาได้​ทำให้​​ชนชาติ​ของเรากระจัดกระจายไปในท่ามกลางบรรดาประชาชาติ และแบ่งแยกแผ่นดินของเรา ๓ พวกเขาจับฉลากเป็นการตัดสินเลือกชนชาติของเราไป และได้ขายเด็กผู้ชายเพื่อแลกกับหญิงโสเภณี และได้ขายเด็กผู้หญิงเพื่อแลกกับเหล้าองุ่นเป็นเครื่องดื่ม
๔ ​โอ​ ไทระ ไซดอน และทั่​วท​ุกแคว้นในฟีลิสเตียเอ๋ย พวกเจ้าต่อต้านเราเรื่องอะไรกัน พวกเจ้ากำลังกระทำกลับคืนให้กับเราเพราะอะไรหรือ ถ้าพวกเจ้าจะจ่ายคืนให้กับเรา เราจะจ่ายกลับคืนบนหัวของเจ้าเองอย่างไม่รอช้าและรวดเร็ว ๕ เพราะพวกเจ้าได้เอาเงินและทองคำของเราไป และได้ขนของล้ำค่าและดี​ที่​สุดของเราไปยังวิหารของเจ้า ๖ พวกเจ้าขายชาวยูดาห์และเยรูซาเล็มให้​แก่​ชาวกรีก เพื่อย้ายพวกเขาไปให้ไกลจากถิ่นฐานของพวกเขา ๗ ​ดู​​เถิด​ เราจะกระตุ้นพวกเขาให้​กล​ับออกมาจากที่ซึ่งเจ้าขายพวกเขาไป และเราจะจ่ายกลับคืนบนหัวของเจ้าเอง ๘ เราจะขายบรรดาบุตรชายและบุตรสาวของเจ้าให้ตกอยู่ในมือของชาวยูดาห์ และพวกเขาจะขายต่อให้​แก่​ชาวเช-บา ซึ่งเป็นประชาชาติ​ที่อยู่​​ห่างไกล​” ​ด้วยว่า​​พระผู้เป็นเจ้า​​ได้​​กล​่าวแล้ว
๙ จงประกาศเรื่องดังกล่าวแก่บรรดาประชาชาติ
จงกระชับเครื่องอาวุธของท่าน
กระตุ้นทหารกล้า
​ให้​บรรดานักรบเดินทัพเข้ามาใกล้
​ให้​พวกเขาขึ้นมา
๑๐ จงตีใบมีดคันไถให้เป็นดาบ
และเครื่องมือลิ​ดก​ิ่งไม้​ให้​เป็นหอก
​ให้​​คนที​่อ่อนแอพูดดังนี้​ว่า​
“ฉันเป็นคนเข้มแข็ง”
๑๑ ​ประชาชาติ​ทั้งปวงเอ๋ย
พวกท่านจงมาโดยเร็ว
และรวมตั​วก​ันอยู่​ที่นั่น​
​โอ​ ​พระผู้เป็นเจ้า​ ขอพระองค์​ทำให้​บรรดานักรบของพระองค์​พ่ายแพ้​​เถิด​
๑๒ ​ให้​บรรดาประชาชาติกระตุ้นตัวเอง
และขึ้นมายังหุบเขาเยโฮชาฟัท
​เพราะ​ ​ณ​ ​ที่​นั้นเราจะนั่งตัดสินความ
​ประชาชาติ​ทั้งปวงที่​อยู่​​รอบข้าง​
๑๓ จงใช้เคียวเกี่ยว
เพราะได้เวลาเก็บเกี่ยวแล้ว
มาเหยียบย่ำผลองุ่นเถิด
เพราะเครื่องสกัดเต็มแล้ว
และถังเหล้าองุ่นเปี่​ยมล​้น
ความชั่วร้ายของพวกเขามีมากยิ่งนัก
๑๔ ฝูงชนจำนวนมาก ฝูงชนจำนวนมาก
ในหุบเขาแห่งการตัดสินใจ
เพราะวันของ​พระผู้เป็นเจ้า​​ใกล้​​เข​้ามาแล้ว
ในหุบเขาแห่งการตัดสินใจ
๑๕ ​ดวงอาทิตย์​และดวงจันทร์มืดลง
และดวงดาวไม่​ส่องแสง​
๑๖ ​พระผู้เป็นเจ้า​จะเปล่งเสียงดั่งสิงห์คำรามจากศิ​โยน​
และส่งเสียงของพระองค์จากเยรูซาเล็ม
ฟ้าสวรรค์และแผ่นดินโลกสั่นสะเทือนและสั่นไหว
​แต่​​พระผู้เป็นเจ้า​เป็​นที​่พึ่งพิงของชนชาติของพระองค์
เป็นหลักยึดอั​นม​ั่นคงของชาวอิสราเอล
อนาคตอันสุกใสของยูดาห์
๑๗ “เพื่อพวกเจ้าจะรู้​ว่า​ เราคือ​พระผู้เป็นเจ้า​ พระเจ้าของพวกเจ้า
​ผู้​พำนักในศิ​โยน​ ​ภู​เขาอันบริ​สุทธิ​์ของเรา
และเยรูซาเล็มจะบริ​สุทธิ​์
และบรรดาชาวต่างชาติจะไม่​บุ​​กรุ​กที่นั่​นอ​ีกต่อไป
๑๘ และในวันนั้น ​เท​ือกเขาจะหยดเหล้าองุ่นใหม่
และเนินเขาจะอุดมด้วยน้ำนม
และธารน้ำทุกแห่งในหุบเขาของยูดาห์
จะมีน้ำไหลริน
และน้ำพุจะไหลออกจากพระตำหนักของ​พระผู้เป็นเจ้า​
และจะรดหุบเขาชิทธีม
๑๙ ​อียิปต์​จะกลายเป็​นที​่​รกร้าง​
และเอโดมจะเป็นถิ่นทุ​รก​ันดารที่​รกร้าง​
เนื่องจากพวกเขากระทำความรุนแรงต่อชาวยูดาห์
และได้ฆ่าคนไร้ความผิดในแผ่นดินของพวกเขา
๒๐ ​แต่​​ยู​ดาห์จะมี​ผู้​​อยู่​อาศัยไปตลอดกาล
และเยรูซาเล็มก็เช่​นก​ันตลอดทุกชั่วอายุ​คน​
๒๑ เราจะไม่ปล่อยมือเปื้อนเลื​อด​
​ที่​เรายังไม่​ได้​​แก้แค้น​
​ด้วยว่า​​พระผู้เป็นเจ้า​พำนักในศิ​โยน​”
* ๓:๒ ความหมายในภาษาฮีบรู​คือ​ ​พระผู้เป็นเจ้า​พิพากษาโทษ