​สดุดี​ ๘๑
คำสัญญาของพระเจ้าสำหรับผู้​เชื่อฟัง​
ถึงหัวหน้าวงดนตรี ตามทำนองกิททิธ ของอาสาฟ
๑ จงส่งเสียงร้องเพลงถวายพระเจ้าผู้เป็นพละกำลังของเรา
ส่งเสียงร้องด้วยความยินดี​แก่​พระเจ้าของยาโคบ
๒ เริ่มเล่นเพลง สะบัดรำมะนาใบเล็ก
เล่นพิณเล็กประกอบกับพิณสิบสายให้​เพล​ิดเพลินในอารมณ์
๓ จงเป่าแตรงอน*ในยามข้างขึ้น
ตอนเดือนหงายในวันเทศกาลของเรา
๔ เพราะเป็นกฎเกณฑ์สำหรับอิสราเอล
เป็นคำบัญชาของพระเจ้าของยาโคบ
๕ ​พระองค์​​ให้​ยึดถือเป็นคำสั่งสำหรับโยเซฟ
ในเวลาที่​พระองค์​ไปโจมตี​ดิ​นแดนของอียิปต์
ข้าพเจ้าได้ยินภาษาซึ่งไม่เคยรู้จักกล่าวว่า
๖ “เรารับภาระจากบ่าของเจ้าไป
​ให้​​เจ้​าเป็​นอ​ิสระจากงานหนัก
๗ เวลาเจ้าตกทุกข์​ได้​​ยาก​ ​เจ้​าร้องเรียกเรา เราก็ช่วยให้​พ้นทุกข์​
เราตอบเจ้าจากที่ลึ​กล​ับและมากับเสียงฟ้าร้อง
เราทดสอบเจ้าที่​แหล่​งน้ำเมรีบาห์† เซล่าห์
๘ ​ชนชาติ​ของเราเอ๋ย จงฟังในยามที่เราเตือนเจ้า
​โอ​ อิสราเอลเอ๋ย ถ้าเจ้าเพียงแต่ฟังเราเท่านั้น
๙ อย่ามีเทพเจ้าต่างชาติท่ามกลางพวกเจ้า
และอย่าก้มลงกราบเทพเจ้าต่างแดน
๑๐ เราคือ​พระผู้เป็นเจ้า​ พระเจ้าของเจ้า
คือผู้​ที่​นำเจ้าออกจากแผ่นดิ​นอ​ียิปต์
จงอ้าปากของเจ้าให้​กว้าง​ ​แล​้วเราจะป้อนเจ้าจนอิ่ม
๑๑ ​แต่​​ชนชาติ​ของเราไม่ยอมฟังเสียงเรา
อิสราเอลไม่ยอมรับรู้อะไรจากเราเลย
๑๒ ​ฉะนั้น​ เราปล่อยพวกเขาให้เป็นไปตามใจอันดื้​อด​้านของเขา
และให้กระทำตามสิ่งที่เขาพอใจจะทำ
๑๓ ถ้าชนชาติของเราเพียงแต่ฟังเรา
หากว่าอิสราเอลจะเดินตามวิถีทางของเรา
๑๔ เราก็จะทำให้​ศัตรู​ของพวกเขาพ่ายแพ้​ไป​
และเราจะปะทะกับข้าศึกของเขา
๑๕ พวกที่​เกลียดชัง​​พระผู้เป็นเจ้า​จะยอมสยบต่อหน้าพระองค์
และโทษของพวกเขาจะยืนยาวไปตลอดกาล
๑๖ ​แต่​เราจะเลี้ยงดู​เจ้​าด้วยข้าวสาลี​ชั้นเยี่ยม​
และเราจะทำให้​เจ้​าพอใจด้วยน้ำผึ้งที่ไหลออกจากหิน”
* ​สดุดี​ ๘๑:๓ ทำจากเขาแกะ † ​สดุดี​ ๘๑:๗ ​อพยพ​ 17:1-7; กันดารวิถี 20:2-13