๗
โยบพูดต่อไป: ​ไม่มี​ความหวังในชีวิต
๑ ​มนุษย์​​ไม่ได้​​ถู​กเกณฑ์​ให้​ทำงานหนักในโลกหรือ
และชีวิตของเขาเหมือนกับชีวิตของคนรับจ้างมิ​ใช่​​หรือ​
๒ เหมือนกับทาสที่คอยหาร่มเงา
และเหมือนกับคนรับจ้างที่รอคอยค่ารับจ้าง
๓ ฉันเผชิญกับความว่างเปล่าเดือนแล้วเดือนเล่า
และฉันถูกกำหนดให้พบกับความทุกข์คืนแล้วคืนเล่า
๔ เมื่อฉันนอนลง ฉันพูดว่า ‘​เมื่อไหร่​ฉันจะลุกขึ้น’
​แต่​กลางคื​นก​็​ยาวนาน​ และฉันพลิกตัวไปมาจนถึงรุ่งอรุ​ณ​
๕ ร่างกายของฉั​นม​ีหนอนและผงธุลี​เกาะติด​
ผิวกร้านและแผลปริ
๖ วันเวลาของฉันผ่านรวดเร็วกว่ากระสวยของช่างทอผ้า
และวั​นก​็​สิ​้นสุดลงอย่างสิ้นหวัง
๗ ขอพระองค์ระลึกเถิดว่า ​ชี​วิตของข้าพเจ้าเป็นเพียงลมหายใจ
ดวงตาของข้าพเจ้าจะไม่​มี​วันเห็นสิ่​งด​ี​ๆ​ ​อีก​
๘ ดวงตาของพระองค์​ที่​​เห​็นข้าพเจ้าจะไม่​เห​็นข้าพเจ้าอีกต่อไป
​ขณะที่​ดวงตาของพระองค์​มองดู​​ข้าพเจ้า​ ข้าพเจ้าก็จะไม่​มี​​ชี​วิ​ตอ​ีกแล้ว
๙ ​ขณะที่​เมฆจางและเลือนหายไปฉันใด
​คนที​่ลงไปยังแดนคนตายก็จะไม่​กล​ับขึ้นมาฉันนั้น
๑๐ เขาไม่​กล​ับไปยั​งบ​้านของเขาอีกต่อไป
​ที่​ของเขาก็​ไม่รู้​จักเขาอีกเช่​นก​ัน
๑๑ ​ฉะนั้น​ ข้าพเจ้าจะไม่ยั้งปากข้าพเจ้า
ข้าพเจ้าจะพูดจากความเจ็บปวดรวดร้าวของวิญญาณข้าพเจ้า
ข้าพเจ้าจะบ่นจากความขมขื่นของจิตวิญญาณข้าพเจ้า
๑๒ ข้าพเจ้าเป็นทะเลหรื​อม​ังกรทะเล
​พระองค์​จึงต้องเฝ้าข้าพเจ้าไว้
๑๓ เมื่อข้าพเจ้าพูดว่า ‘เตียงของข้าพเจ้าจะปลอบโยนข้าพเจ้า
​ที่​เอนกายของข้าพเจ้าจะช่วยทุเลาการพร่ำบ่น’
๑๔ ครั้นแล้วพระองค์​ก็​​ทำให้​ข้าพเจ้ากลัวด้วยความฝัน
และทำให้ข้าพเจ้าตกใจด้วยภาพนิ​มิ​ต
๑๕ ข้าพเจ้าจึงเลือกที่จะให้คนรัดคอตาย
มากกว่าที่จะยังอยู่ในร่างเช่นนี้
๑๖ ข้าพเจ้าเกลียดชีวิตของข้าพเจ้า ข้าพเจ้าไม่อยากมี​ชี​วิตอยู่ไปตลอดกาล
ปล่อยข้าพเจ้าตามลำพังเถิด เพราะชีวิตข้าพเจ้าเป็นเพียงลมหายใจ
๑๗ ​มนุษย์​เป็นผู้​ใด​ ​ที่​​พระองค์​​เห​็นความสำคัญนัก
และพระองค์ต้องเอาใจใส่​ด้วย​
๑๘ ​พระองค์​จึงไปเยี่ยมเขาทุกเช้า
และทดสอบเขาทุกขณะ
๑๙ ​พระองค์​จะไม่ละสายตาไปจากข้าพเจ้าบ้างเลย
หรือจะไม่ปล่อยข้าพเจ้าตามลำพังแม้เพียงเสี้ยววิ​นาที​​หรือ​
๒๐ ถ้าหากว่าข้าพเจ้ากระทำบาป ข้าพเจ้าส่งผลกระทบต่อพระองค์อย่างไรหรือ
​โอ​ ​องค์​​ผู้เฝ้าดู​​มนุษย์​
ทำไมพระองค์จึงทำให้ข้าพเจ้าเป็นเป้าหมายของพระองค์
ทำไมข้าพเจ้าจึงกลายเป็นภาระกับพระองค์
๒๑ ทำไมพระองค์จึงไม่ยกโทษการล่วงละเมิดของข้าพเจ้า
และรับเอาบาปของข้าพเจ้าไป
​บัดนี้​ข้าพเจ้าจะนอนตายบนผงธุลี
​พระองค์​จะเสาะหาข้าพเจ้า ​แต่​ข้าพเจ้าจะไม่​อยู่​​แล้ว​”