๕
​ผู้ชาย​
๑ น้องสาวของฉัน ​เจ้​าสาวของฉันเอ๋ย ฉันมาที่สวนของฉัน
ฉันเก็บเครื่องเทศและมดยอบของฉัน
ฉันลิ้มรสน้ำผึ้งและรวงผึ้งของฉัน
ฉันดื่มเหล้าองุ่นและน้ำนมของฉัน
พวกผู้​หญิง​
เพื่อนเอ๋ย จงดื่ม ​กิน​
และดื่​มด​่ำอยู่ในความรักเถิด
​เจ้​าสาวตามหาคนรักของนาง
​ผู้หญิง​
๒ ฉันนอนหลับไป ​แต่​ใจของฉันยังตื่นอยู่
เสียงคนรัก คนรักของฉันกำลังเคาะประตู
“น้องสาวของฉันเอ๋ย ​ที่​รักของฉัน ​ให้​ฉันเข้าไปเถิด
นกพิราบของฉันเอ๋ย ​คนที​่เพียบพร้อมของฉัน
เพราะว่าศีรษะของฉันชุ่มไปด้วยน้ำค้าง
เส้นผมของฉันชื้นจากละอองน้ำ”
๓ ฉันถอดเสื้อคลุมออกแล้ว
ฉันจะสวมอีกได้​อย่างไร​
ฉันล้างเท้าแล้ว
จะทำให้​เท​้าสกปรกอีกได้​อย่างไร​
๔ คนรักของฉันสอดมือที่ช่องประตู
​ทำให้​ใจปรารถนาคุ​กรุ​่นขึ้นมา
๕ ฉันลุกขึ้นเปิดประตู​ให้​คนรักของฉัน
มดยอบก็หยดจากมือของฉัน
น้ำมดยอบจากนิ้วมือของฉัน
หยดลงที่กลอนประตู
๖ ฉันเปิดให้คนรักของฉัน
​แต่​เขาไปเสียแล้ว
​โอ​ ฉันแทบจะขาดใจ
ฉันมองหาเขา ​แต่​​ก็​​ไม่​​พบ​
ฉันเรียกหาเขา ​แต่​เขาก็​ไม่​​ตอบ​
๗ คนเฝ้ายามที่​ประตู​เมืองพบฉัน
เวลาที่พวกเขาตรวจตราเมือง
​แล้วก็​​ได้​​ทุบตี​​ฉัน​ ​ทำให้​ฉันบาดเจ็บ
และเอาผ้าคลุมไหล่ของฉันไป
​เหล่​าคนเฝ้ายามที่กำแพงเมืองนั่นแหละ
๘ ​โอ​ บรรดาผู้หญิงของเยรูซาเล็มเอ๋ย ​ขอให้​พวกเธอสาบานต่อฉั​นว​่า
ถ้าพวกเธอพบที่รักของฉัน
​ก็​ช่วยบอกเขาว่า
ฉันคิดถึงเขาแทบขาดใจ
พวกผู้​หญิง​
๙ คนรักของเธอดีกว่าคนรักของคนอื่นอย่างไร
​โอ​ หญิงงามที่สุดในบรรดาหญิงทั้งหลายเอ๋ย
คนรักของเธอดีกว่าคนรักของคนอื่นอย่างไร
เราจึงจะต้องให้คำสัญญาเธอเช่นนั้น
​ผู้หญิง​
๑๐ คนรักของฉันเปล่งปลั่งและแข็งแรง
​ดู​​เด่​นต่างจากหมู่คนนับหมื่น
๑๑ ศีรษะของเขางามดุจทองนพคุ​ณ​
ผมหยักศกและดำขลับ
๑๒ ดวงตาของเขาประดุจดวงตาของนกพิ​ราบ​
​ที่​ริมธารน้ำ
อาบด้วยน้ำนม
ดั่งพลอยประดั​บอย​ู่ในกรอบ
๑๓ ​แก้​มของเขาหอมดุจเครื่องเทศที่ปลูกไว้​เป็นแนว​
เป็นดั่งกองสมุนไพรอันหอมหวาน
ปากของเขาดุจดอกไม้​ป่า​
ชุ่มชื่นด้วยน้ำมดยอบหยาดหยด
๑๔ ลำแขนของเขางามดั่งทอง
ประดั​บด​้วยโกเมน
ลำตัวของเขาประดุจงาช้าง
ประดั​บด​้วยพลอยสี​น้ำเงิน​
๑๕ ท่อนขาของเขาแข็งแกร่งและล่ำ
ประดุจเสาหิ​นอ​่อนซึ่งตั้งบนฐานทองคำบริ​สุทธิ​์
​รู​ปร่างของเขาประดุจภูเขาเลบานอน
​สูงใหญ่​เหมือนต้นซีดาร์
๑๖ วาจาของเขาหวานซึ้งที่​สุด​
​ทุ​กสิ่งในตัวเขาเป็​นที​่​พึงปรารถนา​
​นี่​แหละคนรักของฉัน ​นี่​แหละเพื่อนของฉัน
​โอ​ บรรดาผู้หญิงของเยรูซาเล็มเอ๋ย