​สดุดี​ ๘๒
พระเจ้าเป็นผู้ตัดสินแผ่นดินโลก
เพลงสดุ​ดี​ของอาสาฟ
๑ พระเจ้ายืนอยู่ในที่ประชุมของพระองค์
​พระองค์​ตัดสินอยู่ท่ามกลางบรรดาเทพเจ้า
๒ “พวกเจ้าจะตัดสินอย่างไร้​ความยุติธรรม​
และเข้าข้างคนชั่วนานเพียงไร เซล่าห์
๓ จงให้ความยุ​ติ​ธรรมแก่คนสิ้นไร้​ไม้​ตอกและผู้​ที่​​กำพร้า​
รักษาสิทธิของผู้ขัดสนและคนเป็นทุกข์
๔ ช่วยคนสิ้นไร้​ไม้​ตอกและผู้​ยากไร้​​ให้​​พ้นภัย​
ช่วยพวกเขาให้หลุดพ้นจากเงื้อมมือของคนชั่ว”
๕ พวกเขาไม่​รู้​และไม่​เข้าใจ​
เขาเดินอยู่ในความมืด
ฐานรากของแผ่นดินโลกสั่นคลอน
๖ เราได้​กล่าวว่า​ “พวกเจ้าคือบรรดาเทพเจ้า*
และบรรดาบุตรขององค์​ผู้​​สูงสุด​ พวกเจ้าทุกคนนั่นแหละ
๗ ​แต่​​เจ้​าจะตายอย่างมนุษย์
และล้มลงอย่างผู้นำคนใดคนหนึ่ง”
๘ ​โอ​ ​พระเจ้า​ ​ลุ​กขึ้นตัดสินแผ่นดินโลกเถิด
เพราะประชาชาติทั้งปวงเป็นของพระองค์
* ​สดุดี​ ๘๒:๖ ยอห์น 10:34