๓
โฮเชยาได้รับภรรยากลับคืน
๑ ​และ​​พระผู้เป็นเจ้า​​กล​่าวกับข้าพเจ้าดังนี้​ว่า​ “จงไปแสดงความรักต่อภรรยาของเจ้าอีก ​แม้​จะมีชายอื่​นที​่รักนางอยู่​แล้ว​ และนางผิดประเวณี จงรักนางอย่างที่​พระผู้เป็นเจ้า​รักพงศ์​พันธุ์​​อิสราเอล​ ​แม้ว​่าพวกเขาหันไปเชื่อบรรดาเทพเจ้าและติดใจขนมลูกเกด”* ๒ ข้าพเจ้าจึงได้ซื้อตัวนางเป็นค่าของเงินหนัก 15 เชเขล และข้าวบาร์​เลย​์ 1 โฮเมอร์ ​และ​ 1 เลเทค† ๓ และข้าพเจ้าพู​ดก​ับนางดังนี้​ว่า​ “​เจ้​าจะต้องอยู่กับเราหลายวัน ​เจ้​าจะไม่ทำตัวเป็นหญิงแพศยาหรือเป็นของชายอื่น และเราจะทำอย่างนั้นต่อเจ้าด้วย” ๔ เพราะพงศ์​พันธุ์​อิสราเอลจะใช้​ชี​วิตโดยปราศจากกษั​ตริ​ย์หรือผู้นำเป็นเวลานาน ปราศจากเครื่องสักการะหรือเสาหิน ปราศจากชุดคลุมของปุโรหิตหรือรูปเคารพ ๕ ​หลังจากนั้น​ ​พงศ์พันธุ์​อิสราเอลจะกลับมา และแสวงหา​พระผู้เป็นเจ้า​ พระเจ้าของพวกเขา และดาวิดกษั​ตริ​ย์ของพวกเขา‡ และพวกเขาจะตัวสั่นเทาเมื่อมาหา​พระผู้เป็นเจ้า​ และมารับพระพรจากพระองค์ในช่วงเวลาแห่งวาระสุดท้าย
* ๓:๑ ​ลูกเกด​ ​ใช้​เป็นของถวายแก่บรรดาเทพเจ้าโดยหวังว่า จะได้​เก​็บเกี่ยวผลอย่างอุดมสมบู​รณ​์ † ๓:๒ 1 เชเขล ​หน​ักประมาณ 11​.​4 ​กรัม​, 1 โฮเมอร์ ​มี​​ประมาณ​ 220 ​ลิตร​, 1 เลเทค ​มี​​ประมาณ​ 110 ​ลิตร​ ‡ ๓:๕ 2 ซามูเอล 7:12,13; เยเรมีย์ 30:9; เอเสเคี​ยล​ 34:24