​สดุดี​ ๒๗
​ไว้​วางใจและมั่นใจใน​พระผู้เป็นเจ้า​
ของดาวิด
๑ ​พระผู้เป็นเจ้า​เป็นแสงสว่าง และความรอดพ้นของข้าพเจ้า
ข้าพเจ้าจะกลัวใครเล่า
​พระผู้เป็นเจ้า​เป็​นที​่หลบภัยของชีวิตข้าพเจ้า
ข้าพเจ้าจะหวั่นกลัวผู้​ใด​
๒ เวลาคนชั่วต่อต้านเพื่อทำร้าย
ดั่งจะกลื​นก​ินข้าพเจ้า
เวลาฝ่ายตรงข้ามและศั​ตรู​​โจมตี​​ข้าพเจ้า​
พวกเขาจะพลาดและล้มลง
๓ ​แม้​จะมีกองทัพตีวงล้อมข้าพเจ้า
ใจข้าพเจ้าก็​ไม่​​หวาดหวั่น​
​แม้​จะมีใครก่อศึ​กรุ​กรานข้าพเจ้า
ข้าพเจ้าก็ยังจะมี​ความมั่นใจ​
๔ ​มี​​สิ​่งเดียวที่ข้าพเจ้าวอนขอจาก
​พระผู้เป็นเจ้า​​ผู้​ซึ่งข้าพเจ้าแสวงหา
คือขอให้​ได้​​อยู่​ในพระตำหนักของ​พระผู้เป็นเจ้า​
ชั่วชีวิตของข้าพเจ้า
เพื่อทอดสายตาดูความงามสง่าของ​พระผู้เป็นเจ้า​
และใคร่ครวญอยู่ในพระวิหารของพระองค์
๕ เพราะพระองค์จะซ่อนข้าพเจ้าไว้
ในที่กำบังของพระองค์ในยามคับขัน
​พระองค์​จะช่วยให้ข้าพเจ้าปลอดภัยอยู่ในกระโจมของพระองค์*
และยกข้าพเจ้าไว้บนศิลาสูง
๖ ​มาบ​ัดนี้ศีรษะข้าพเจ้าจะถูกยก
​ให้​สูงเหนือศั​ตรู​​รอบข้าง​
และข้าพเจ้าจะมอบเครื่องสักการะโดยส่งเสียงร้องแสดงความยินดีในกระโจมของพระองค์
ข้าพเจ้าจะร้องเพลงและบรรเลงเพลงแด่​พระผู้เป็นเจ้า​
๗ ​โอ​ ​พระผู้เป็นเจ้า​ โปรดฟังในยามข้าพเจ้าตะโกนร้อง
โปรดเมตตาข้าพเจ้า และตอบข้าพเจ้า
๘ ใจข้าพเจ้าบอกว่า “มาเถิด มาแสวงหาพระองค์​เถิด​”
​โอ​ ​พระผู้เป็นเจ้า​ ข้าพเจ้าแสวงหาพระองค์
๙ โปรดอย่าซ่อนหน้าของพระองค์ไปเสียจากข้าพเจ้าเลย
ขออย่าผลักไสผู้​รับใช้​ของพระองค์ในเวลาที่​พระองค์​​กริ้ว​
​พระองค์​เป็นผู้ช่วยเหลือข้าพเจ้า
อย่าขับไล่​ข้าพเจ้า​ อย่าทอดทิ้งข้าพเจ้า
​โอ​ พระเจ้าแห่งความรอดพ้นของข้าพเจ้า
๑๐ ​ถึงแม้​ว่าบิดามารดาทอดทิ้งข้าพเจ้าไป
​พระผู้เป็นเจ้า​​ก็​จะรับข้าพเจ้าไว้
๑๑ ​โอ​ ​พระผู้เป็นเจ้า​ สอนข้าพเจ้าให้​รู้​​วิถี​ทางของพระองค์​เถิด​
และนำข้าพเจ้าไปบนทางเรียบ ​เหตุ​เพราะศั​ตรู​
๑๒ อย่าปล่อยให้ข้าพเจ้าตกเป็นเหยื่อของฝ่ายตรงข้าม
​ด้วยว่า​ พวกพยานเท็จได้​ลุ​กขึ้นต่อต้านข้าพเจ้า
และทุกลมหายใจของเขาคือความโหดร้าย
๑๓ ข้าพเจ้าเชื่อว่าจะเห็นความกรุณาของ​พระผู้เป็นเจ้า​
ในดินแดนของคนเป็น
๑๔ จงรอคอย​พระผู้เป็นเจ้า​
จงเข้มแข็งและมีใจกล้าหาญ
จงรอคอย​พระผู้เป็นเจ้า​
* ​สดุดี​ ๒๗:๕ ​กระโจม​ ​ในที่นี้​​คือ​ พระวิหารในเมืองเยรูซาเล็ม