​สดุดี​ ๙๔
ความมั่นใจของผู้​มี​​ความชอบธรรม​
๑ ​โอ​ ​พระผู้เป็นเจ้า​ พระเจ้าแห่งการลงโทษ
​โอ​ พระเจ้าแห่งการลงโทษ โปรดแสดงให้​ประจักษ์​​เถิด​
๒ ​โอ​ ​ผู้​พิพากษาโลก ​ลุ​กขึ้นเถิด
สนองตอบคนหยิ่งยโสตามที่เขาควรได้​รับ​
๓ ​โอ​ ​พระผู้เป็นเจ้า​ จะนานเพียงไร
จะนานเพียงไรที่คนชั่วร้ายยังคงเบิกบานใจกัน
๔ พวกเขาพ่นถ้อยคำยโส
คนทำความชั่​วท​ั้งปวงล้วนแต่​โอ้​อวดกัน
๕ ​โอ​ ​พระผู้เป็นเจ้า​ พวกเขาขยี้​ชนชาติ​ของพระองค์
และกดขี่ข่มเหงผู้สืบมรดกของพระองค์
๖ พวกเขาฆ่าหญิ​งม​่ายและคนต่างด้าวที่ตั้งรกรากอยู่
และฆ่าเด็กกำพร้า
๗ ​แล​้วพวกเขาพูดว่า “​พระผู้เป็นเจ้า​จะไม่​เห​็นหรอก
พระเจ้าของยาโคบไม่​หยั่งรู้​”
๘ จงเข้าใจเถิด พวกเจ้าช่างโง่เขลาเหลือเกิน
​เมื่อไหร่​​เจ้​าจึงจะมี​สติ​ปัญญาบ้าง
๙ ​พระองค์​เป็นผู้สร้างหู​ให้​​เรา​ ​พระองค์​จะไม่​ได้​ยินหรือ
และพระองค์สร้างดวงตา ​พระองค์​จะไม่​เห​็นหรือ
๑๐ ​ผู้​​ที่​สอนให้บรรดาประชาชาติ​มี​​วิน​ัยจะไม่ลงโทษหรือ
และผู้สั่งสอนมนุษย์ขาดความรู้​หรือ​
๑๑ ​พระผู้เป็นเจ้า​ทราบความนึ​กค​ิดของมนุษย์​ว่า​
เป็นเพียงประหนึ่งไอน้ำ*
๑๒ ​โอ​ ​พระผู้เป็นเจ้า​ คนมีความสุขได้​แก่​​คนที​่​พระองค์​สอนให้​มีวินัย​
และคนที่​พระองค์​สั่งสอนจากกฎบัญญั​ติ​ของพระองค์
๑๓ ​เพื่อให้​เขาปลอดภัยในยามมีคนปองร้าย
จนกระทั่งหลุมศพจะถูกขุดรอไว้​ให้​​คนชั่ว​
๑๔ ​เพราะว่า​​พระผู้เป็นเจ้า​จะไม่ทอดทิ้งชนชาติของพระองค์
และพระองค์​ไม่​ละเลยผู้สืบมรดกของพระองค์
๑๕ ความเป็นธรรมจะกลับมายังผู้​มี​​ความชอบธรรม​
และผู้​มี​ใจอันเที่ยงธรรมจะตามหลังไป
๑๖ ใครลุกขึ้นช่วยข้าพเจ้าต่อต้านคนเลว
ใครอยู่ข้างข้าพเจ้าต่อสู้​คนชั่ว​
๑๗ ​ถ้า​​พระผู้เป็นเจ้า​​ไม่ได้​ช่วยข้าพเจ้า
​อี​กไม่นานชีวิตข้าพเจ้าก็คงจะลงไปอยู่ในความเงียบสงัดแห่งความตาย
๑๘ เวลาข้าพเจ้าพูดว่า “​เท​้าของข้าพเจ้าพลาด”
​โอ​ ​พระผู้เป็นเจ้า​ ความรั​กอ​ั​นม​ั่นคงของพระองค์​พยุ​งข้าพเจ้าไว้
๑๙ เวลาจิตใจข้าพเจ้าว้าวุ่นสับสน
​พระองค์​ปลอบประโลมจิตวิญญาณทำให้ข้าพเจ้าเบิกบาน
๒๐ พวกคนชั่วร้ายที่ปกครองบ้านเมืองจะเป็นพันธมิตรกับพระองค์​ได้​​หรือ​
เขาเป็นคนสร้างความทุกข์ด้วยการละเมิดกฎเกณฑ์
๒๑ พวกเขารวมหั​วก​ันฆ่าคนมี​ความชอบธรรม​
และป้ายความผิดแก่คนไร้ความผิดจนถึงแก่​ชีวิต​
๒๒ ​แต่​​พระผู้เป็นเจ้า​เป็นป้อมปราการของข้าพเจ้า
และพระเจ้าของข้าพเจ้าเป็นศิลาที่พักพิงของข้าพเจ้า
๒๓ ​พระองค์​จะลงโทษพวกที่กระทำสิ่งชั่วร้าย
และจะทำให้เขาพินาศเพราะบาปของเขา
​พระผู้เป็นเจ้า​ พระเจ้าของเราจะทำให้เขาพินาศ
* ​สดุดี​ ๙๔:๑๑ 1 โครินธ์ 3:20