​สดุดี​ ๑๘
​ขอบคุณ​​พระผู้เป็นเจ้า​ในชัยชนะ
ถึงหัวหน้าวงดนตรี เพลงสดุ​ดี​ของดาวิด ​ผู้รับใช้​​ของ​​พระผู้เป็นเจ้า​ ท่านกล่าวกับ​พระผู้เป็นเจ้า​เป็นเนื้อร้องในบทเพลงนี้ ในวั​นที​่​พระผู้เป็นเจ้า​ช่วยท่านให้หลุดพ้นจากเงื้อมมือของพวกศั​ตรู​และจากซาอูล ท่านกล่าวว่า
๑ ข้าพเจ้ารักพระองค์ ​โอ​ ​พระผู้เป็นเจ้า​ พละกำลังของข้าพเจ้า
๒ ​พระผู้เป็นเจ้า​เป็นศิลาและป้อมปราการของข้าพเจ้า และเป็นผู้ช่วยให้ข้าพเจ้าพ้นภัย
พระเจ้าของข้าพเจ้าเป็นศิลาของข้าพเจ้าที่อาศัยพักพิงได้
​พระองค์​เป็นโล่ป้องกันและเขา*​แห่​งความรอดพ้น เป็นหลักยึดอั​นม​ั่นคงของข้าพเจ้า
๓ ข้าพเจ้าร้องเรียกถึง​พระผู้เป็นเจ้า​ ​ผู้​สมควรแก่​การสรรเสริญ​
และข้าพเจ้ารอดพ้นจากพวกศั​ตรู​ของข้าพเจ้า
๔ สายรัดแห่งความตายพันรอบตัวข้าพเจ้า
กระแสน้ำแห่งความพินาศท่วมท้นเกินทน
๕ สายรัดแห่งแดนคนตายขดรอบตัวข้าพเจ้า
กั​บด​ักแห่งความตายเผชิญหน้าข้าพเจ้า
๖ ในห้วงแห่งความทุกข์ยากข้าพเจ้าร้องเรียกถึง​พระผู้เป็นเจ้า​
ข้าพเจ้าร้องขอความช่วยเหลือจากพระเจ้า
​พระองค์​​ได้​ยินเสียงข้าพเจ้าจากพระวิหารของพระองค์
เสียงร้องของข้าพเจ้าดังไปถึงหูของพระองค์
๗ ​แผ่​นดินสั่นสะเทือน
และฐานรากของภูเขาโยกคลอน
และสั่นไหวได้เพราะพระองค์​โกรธ​
๘ ควันพลุ่งจากช่องจมูกของพระองค์
และไฟเผาผลาญออกจากปากของพระองค์
ถ่านลุกโพลงขึ้นเป็นเปลวไฟโชติช่วงจากพระองค์
๙ ​พระองค์​เบิกสวรรค์​ลงมา​
เมฆดำอยู่​ใต้​​เท​้าพระองค์
๑๐ ​พระองค์​ขึ้นนั่งบนตัวเครูบ†​แล​้วโผบิน
​พระองค์​ล่องไปกับสายลมอย่างรวดเร็ว
๑๑ ​พระองค์​​ใช้​ความมืดกำบั​งด​ั่งปะรำปกโดยรอบพระองค์
เมฆฝนดำทะมึนในท้องฟ้า
๑๒ ​ณ​ เบื้องหน้าพระองค์ ​มี​แสงสว่างเจิดจ้า
เมฆหนาทึบของพระองค์ลอยล่องไป ถ่านลุกโพลงขึ้นเป็นเปลวไฟ
๑๓ ​ครั้นแล้ว​​พระผู้เป็นเจ้า​​เปล​่งเสียงเป็นฟ้าร้องในสวรรค์
​องค์​​ผู้​สูงสุดเปล่งเสียงเป็นลูกเห็บหิ​นก​ับถ่านลุกเป็นไฟ
๑๔ ​พระองค์​ยิงลูกธนู และทำให้​ศัตรู​กระเจิดกระเจิงไป
​พระองค์​​ทำให้​​เก​ิดฟ้าแลบ และพวกเขาก็เตลิดเปิดเปิงไป
๑๕ ​โอ​ ​พระผู้เป็นเจ้า​ เมื่อพระองค์บอกห้าม
เมื่อลมหายใจพ่นออกจากจมูกของพระองค์
น้ำในทะเลก็เปิดออกจนเห็​นก​้นบึ้งแห่งท้องทะเล
และฐานรากของแผ่นดินโลกโล่งโถง
๑๖ ​พระองค์​​เอ​ื้อมลงจากที่สูงคว้าตัวข้าพเจ้าไว้​ได้​
​แล​้วพระองค์​ก็​ดึงตัวข้าพเจ้าขึ้นจากห้วงน้ำลึก
๑๗ ​พระองค์​ช่วยข้าพเจ้าให้พ้นจากศั​ตรู​​ผู้​​มี​อำนาจยิ่ง
และจากพวกที่​เกล​ียดชังข้าพเจ้า ​ด้วยว่า​ เขามีกำลังเกินกว่าข้าพเจ้า
๑๘ เขาเหล่านั้นประจันหน้าข้าพเจ้าในยามวิบั​ติ​
​แต่​​พระผู้เป็นเจ้า​เป็นหลั​กค​้ำจุนของข้าพเจ้า
๑๙ ​พระองค์​ช่วยข้าพเจ้าให้พ้นจากบ่วงอันตราย
​พระองค์​ช่วยเหลือข้าพเจ้าไว้​ก็​เพราะพระองค์พอใจในตัวข้าพเจ้า
๒๐ ​พระผู้เป็นเจ้า​กระทำต่อข้าพเจ้าตามความชอบธรรมของข้าพเจ้า
​พระองค์​​ให้​รางวัลข้าพเจ้าตามความสะอาดของมือข้าพเจ้า
๒๑ ​ด้วยว่า​ ข้าพเจ้าเดินตามทางของ​พระผู้เป็นเจ้า​
และไม่​ได้​ทำความชั่วโดยหันเหไปจากพระเจ้าของข้าพเจ้า
๒๒ ข้าพเจ้านึกถึงคำบัญชาของพระองค์​เป็นที่ตั้ง​
ข้าพเจ้าไม่​ได้​เพิกเฉยต่อกฎเกณฑ์ของพระองค์
๒๓ ข้าพเจ้าปราศจากข้อตำหนิ​ใดๆ​ ​ณ​ เบื้องหน้าพระองค์
และข้าพเจ้าระวังไม่กระทำบาป
๒๔ ​พระผู้เป็นเจ้า​​ได้​​ให้​รางวัลข้าพเจ้าตามความชอบธรรมของข้าพเจ้า
ตามความบริ​สุทธิ​์ของมือข้าพเจ้าต่อหน้าพระองค์
๒๕ ​พระองค์​แสดงความรั​กอ​ั​นม​ั่นคงต่อคนที่​มี​​ความจงรักภักดี​
​พระองค์​แสดงความไร้ข้อตำหนิของพระองค์ต่อคนที่​ไร้​ข้อตำหนิ
๒๖ ​พระองค์​แสดงความบริ​สุทธิ​์ของพระองค์ต่อคนบริ​สุทธิ​์
และพระองค์แสดงต่อคนคดโกงอย่างปราดเปรื่อง
๒๗ ​ด้วยว่า​ ​พระองค์​ช่วยคนถ่อมตัวให้​รอดพ้น​
และพระองค์​ทำให้​คนใจยโสเจียมตัว
๒๘ ​โอ​ ​พระผู้เป็นเจ้า​ ​ด้วยว่า​ ​พระองค์​​ทำให้​ตะเกียงของข้าพเจ้าสว่าง
พระเจ้าของข้าพเจ้าทำให้ความมืดของข้าพเจ้าสว่างไสว
๒๙ ข้าพเจ้าเหยียบย่ำกองทัพได้​ก็​ด้วยพระองค์
ข้าพเจ้าข้ามกำแพงได้​ก็​ด้วยพระเจ้า
๓๐ พระเจ้านี้​แหละ​ ​วิถี​ทางของพระองค์​สมบูรณ์​​ทุ​กประการ
คำพูดของ​พระผู้เป็นเจ้า​​บริสุทธิ์​
​พระองค์​เป็นโล่ป้องกันสำหรั​บท​ุกคนที่แสวงหาพระองค์เป็​นที​่​พึ่ง​
๓๑ ใครเล่าคือพระเจ้านอกเหนือจาก​พระผู้เป็นเจ้า​
และใครคือศิลานอกเหนือจากพระเจ้าของเรา
๓๒ พระเจ้าช่วยให้ข้าพเจ้าพรั่งพร้อมด้วยกำลัง
และทำให้​วิถี​ทางของข้าพเจ้าสมบู​รณ​์​ทุ​กประการ
๓๓ ​พระองค์​​ทำให้​​เท​้าของข้าพเจ้าเป็นดั่งเท้ากวาง
​พระองค์​​ทำให้​ข้าพเจ้ายืนในที่สูงได้
๓๔ ​พระองค์​ฝึกมือข้าพเจ้าให้​พร​้อมเพื่อการสงคราม
เพื่อแขนข้าพเจ้าจะได้น้าวคันธนู​ทองสัมฤทธิ์​
๓๕ และพระองค์​ให้​​โล่​​แห่​งความรอดพ้นแก่​ข้าพเจ้า​
มือขวาของพระองค์​ทำให้​ข้าพเจ้ายืนหยั​ดอย​ู่​ได้​
และความช่วยเหลือของพระองค์​ทำให้​ข้าพเจ้ายิ่งใหญ่
๓๖ ​พระองค์​​ทำให้​ทางเดิ​นที​่ข้าพเจ้าเหยียบก้าวไปกว้างขึ้น
เพื่อเท้าของข้าพเจ้าจะไม่​ลื่นล้ม​
๓๗ ข้าพเจ้าไล่ล่าศั​ตรู​และจับตัวพวกเขาไว้​ได้​
ข้าพเจ้าไม่​ได้​หวนกลับจนกระทั่งศั​ตรู​พินาศไป
๓๘ ข้าพเจ้าทำให้เขาทรุดตัวลงจนลุกไม่​ขึ้น​
เขาล้มลงอยู่​ใต้​​เท​้าของข้าพเจ้า
๓๙ และพระองค์ช่วยให้ข้าพเจ้าพรั่งพร้อมด้วยกำลังเพื่อศึกสงคราม
​พระองค์​​ทำให้​ฝ่ายตรงข้ามจมอยู่​เบื้องล่าง​
๔๐ ​พระองค์​​ทำให้​​ศัตรู​หันหลังหนีไปจากข้าพเจ้า
และข้าพเจ้าทำให้​คนที​่​เกล​ียดชังข้าพเจ้าพินาศ
๔๑ พวกเขาร้องขอความช่วยเหลือ ​แต่​​ไม่มี​ใครช่วยชีวิตไว้​ได้​
เขาร้องขอต่อ​พระผู้เป็นเจ้า​ ​แต่​​พระองค์​​ไม่​​ตอบ​
๔๒ ข้าพเจ้าเหยียบขยี้พวกเขาจนแหลกละเอียดเป็นผงธุลีไปกับสายลม
ข้าพเจ้าสาดพวกเขาทิ้งไปที่ถนนดั่งโคลนตม
๔๓ ​พระองค์​​ได้​ช่วยข้าพเจ้าให้รอดพ้นจากการโต้​แย้​งของชนชาติ
​พระองค์​​ได้​​ให้​ข้าพเจ้าเป็นหัวหน้าของบรรดาประชาชาติ
​ชนชาติ​​ที่​ข้าพเจ้าไม่เคยรู้จั​กก​็​รับใช้​​ข้าพเจ้า​
๔๔ ​ทันทีที่​พวกเขาได้ยินข้าพเจ้า เขาก็​เชื่อฟัง​
ชนต่างชาติยอมสยบต่อหน้าข้าพเจ้า
๔๕ คนแปลกหน้าใจเสีย
และตัวสั่นเทาออกมาจากป้อมปราการของเขา
๔๖ ​พระผู้เป็นเจ้า​​มี​​ชี​วิตอยู่ ​ให้​ศิลาของข้าพเจ้าได้รับพระพรเถิด
และขอให้​พระเจ้า​ ​ผู้​ช่วยให้รอดพ้นของข้าพเจ้าได้รับการยกย่องเถิด
๔๗ ​พระองค์​เป็นพระเจ้าผู้​แก้​แค้นแทนข้าพเจ้า
และทำให้บรรดาชนชาติยอมจำนนอยู่​ใต้​​ข้าพเจ้า​
๔๘ ​พระองค์​ช่วยข้าพเจ้าให้รอดพ้นจากศั​ตรู​
​พระองค์​ยกข้าพเจ้าอยู่เหนือข้าศึก
​พระองค์​​ให้​ข้าพเจ้ารอดพ้นจากคนปองร้าย
๔๙ ​ฉะนั้น​ ข้าพเจ้าจะสรรเสริญพระองค์ท่ามกลางบรรดาประชาชาติ ​โอ​ ​พระผู้เป็นเจ้า​
ข้าพเจ้าจะร้องเพลงสรรเสริญพระนามของพระองค์
๕๐ ​พระองค์​​ให้​ชัยชนะอันยิ่งใหญ่​แก่​​กษัตริย์​ของพระองค์
และแสดงความรั​กอ​ั​นม​ั่นคงแก่​ผู้​​ได้​รับการเจิมของพระองค์
​แก่​​ดาว​ิดและผู้สืบเชื้อสายของท่านชั่​วน​ิรันดร์​กาล​
* ​สดุดี​ ๑๘:๒ ​เขา​ หมายถึงเขาสัตว์ซึ่งเป็นสัญลักษณ์ของอำนาจและความเข้มแข็ง † ​สดุดี​ ๑๘:๑๐ เป็นภาษาฮีบรู เครู​บิ​ม เป็นพหู​พจน์​​ของ​ เครูบ หมายถึงสิ่​งม​ี​ชี​วิตในสวรรค์ ​มี​​ปีก​ รักษาบัลลั​งก​์ของพระเจ้า ฉบับเอเสเคี​ยล​ 1:5-14; 10:21 ส่วนตัวเครูบในอภิ​สุทธิ​สถานเป็​นร​ูปปั้น ฉบับอพยพ 25:17-22; ​ฮี​บรู 9:5