​สดุดี​ ๓๘
คำอธิษฐานของชายผู้ตกในความทุกข์​ทรมาน​
เพลงสดุ​ดี​ของดาวิด ​ขอความกรุณา​
๑ ​โอ​ ​พระผู้เป็นเจ้า​โปรดอย่าดุว่าข้าพเจ้าขณะที่​พระองค์​เกรี้ยวโกรธ
และขออย่าให้ข้าพเจ้าต้องเรียนรู้จากการลงโทษของพระองค์
๒ เพราะว่าลูกศรของพระองค์ปักถูกตัว
และมือของพระองค์ฟาดที่ตัวข้าพเจ้า
๓ เพราะความขัดเคืองของพระองค์ ร่างกายข้าพเจ้าจึงไม่​สมบูรณ์​
เพราะบาปของข้าพเจ้า กระดูกจึงไม่​แข็งแรง​
๔ ​ความรู้​สึกผิดท่วมท้นข้าพเจ้า
ประหนึ่งภาระหนักเกินกว่าจะทนได้
๕ เป็นเพราะความโง่เขลาของข้าพเจ้า
บาดแผลจึงเน่า และส่งกลิ่นเหม็น
๖ ข้าพเจ้าทิ้งตัวลงราบกับพื้น
และไม่ว่าข้าพเจ้าจะย่างก้าวไปที่​ใด​
​ก็​​มี​​แต่​ความเศร้าหมองตลอดวันเวลา
๗ ด้วยว่าบั้นเอวข้าพเจ้าปวดแสบปวดร้อน
และเนื้อหนังข้าพเจ้าไม่​อยู่​ในสภาพปกติ
๘ ข้าพเจ้าหมดเรี่ยวแรงและสิ้นหวังเป็​นที​่​สุด​
ข้าพเจ้าคร่ำครวญด้วยความร้าวรานใจ
๙ ​โอ​ ​พระผู้เป็นเจ้า​ ​พระองค์​ทราบทุกสิ่งที่ข้าพเจ้าต้องการ
เสียงถอนหายใจของข้าพเจ้าไม่อาจซ่อนเร้นจากพระองค์​ได้​
๑๐ ใจข้าพเจ้าสั่นระริก ข้าพเจ้าอ่อนกำลังลงมาก
และประกายตาของข้าพเจ้าก็สูญหายไปด้วย
๑๑ บรรดาเพื่อนและมิตรสหายหลี​กลี​้ข้าพเจ้าไปเพราะภัยพิบั​ติ​
พวกเพื่อนบ้านก็เลี่ยงหนีจากข้าพเจ้า
๑๒ พวกที่ตามล่าชีวิตข้าพเจ้าวางกั​บด​ัก
ส่วนพวกที่ต้องการทำให้ข้าพเจ้าเจ็บปวดก็​ขู่​ว่าจะทำให้ข้าพเจ้าวอดวาย
พวกเขาวางแผนต่อต้านข้าพเจ้าตลอดวันเวลา
๑๓ ​แต่​ข้าพเจ้าเป็นเหมือนคนหู​หนวก​
ข้าพเจ้าไม่​ได้ยิน​ เป็นอย่างคนใบ้​ที่​​ไม่​​เปิดปาก​
๑๔ ข้าพเจ้าเป็นเช่นคนที่​ไม่ได้​​ยิน​
และมีปากที่​ไร้​​การตอบโต้​
๑๕ ​โอ​ ​พระผู้เป็นเจ้า​ ข้าพเจ้ารอคอยพระองค์
​พระองค์​จะตอบ ​โอ​ ​พระผู้เป็นเจ้า​ พระเจ้าของข้าพเจ้า
๑๖ เพราะข้าพเจ้ากล่าวไว้​ว่า​ “อย่าปล่อยให้พวกเขาสมน้ำหน้าข้าพเจ้าด้วยใจยินดี
พวกเขาหยามน้ำหน้าข้าพเจ้าเวลาเท้าข้าพเจ้าเพลี่ยงพล้ำ”
๑๗ ​ด้วยว่า​ ข้าพเจ้ากำลังจะล้มลง
และข้าพเจ้าเผชิญความเจ็บปวดอยู่​ตลอดเวลา​
๑๘ ข้าพเจ้าสารภาพความชั่วของตัวเอง
และเป็นทุกข์เรื่องบาปของข้าพเจ้า
๑๙ พวกที่เป็นศั​ตรู​ข้าพเจ้าโดยไร้​สาเหตุ​​มี​กำลังมาก
และคนที่​เกล​ียดชังข้าพเจ้าอย่างผิดๆ ​ก็​​มี​​จำนวนมาก​
๒๐ บรรดาผู้ตอบสนองความดีของข้าพเจ้าด้วยความชั่ว
เป็นศั​ตรู​​ข้าพเจ้า​
เพราะข้าพเจ้าพยายามทำความดี
๒๑ ​โอ​ ​พระผู้เป็นเจ้า​ อย่าทอดทิ้งข้าพเจ้าไป พระเจ้าของข้าพเจ้า
อย่าอยู่ห่างไปจากข้าพเจ้าเลย
๒๒ โปรดช่วยข้าพเจ้าโดยเร็ว
​โอ​ ​พระผู้เป็นเจ้า​ ​ผู้​ช่วยให้รอดพ้นของข้าพเจ้า