​สดุดี​ ๓๗
ความสำเร็​จอ​ันไม่ยั่งยืนของคนชั่ว และความสำเร็​จอ​ันแท้​จร​ิงของคนดี
ของดาวิด
๑ อย่าว้าวุ่นใจเพราะคนชั่ว
หรื​ออ​ิจฉาคนที่ทำสิ่งเลวร้าย
๒ ด้วยว่าอีกไม่นานพวกเขาจะแห้งโรยราไปดังเช่นต้นหญ้า
และเหี่ยวเฉาลงอย่างพืชใบเขียว
๓ จงไว้​ใจ​​พระผู้เป็นเจ้า​ และประพฤติ​แต่​​สิ่งดีงาม​
เพื่อท่านจะได้อาศัยอยู่ในแผ่นดิน และยินดีในความปลอดภัย
๔ จงสุขใจใน​พระผู้เป็นเจ้า​
และพระองค์จะให้ท่านดั่งใจต้องการ
๕ จงมอบวิถี​ชี​วิตของท่านแก่​พระผู้เป็นเจ้า​
จงไว้ใจพระองค์ และพระองค์จะดำเนินการ
๖ ​พระองค์​จะทำให้ความชอบธรรมของท่านเป็​นที​่​ประจักษ์​ดั่งแสงอรุ​ณ​
และสิทธิของท่านปรากฏชัดดั่งแสงยามเที่ยงวัน
๗ จงนิ่งเงียบเมื่ออยู่ ​ณ​ ​เบื้องหน้า​​พระผู้เป็นเจ้า​
และรอคอยด้วยความอดทน
อย่าว้าวุ่นใจเมื่อคนอื่นประสบความสำเร็จตามวิถีทางของเขา
เมื่อเขาทำตามเล่ห์กลของเขา
๘ จงละเว้นจากความโกรธ และหนีห่างจากความฉุนเฉียว
อย่าว้าวุ่นใจ เพราะมันจะนำไปสู่ความเลวร้ายเท่านั้น
๙ ด้วยว่าหมู่คนชั่วจะพินาศ
ส่วนบรรดาผู้​รอคอย​​พระผู้เป็นเจ้า​จะได้รับผืนแผ่นดินเป็นมรดก
๑๐ ​อี​กเพียงชั่วครู่จะไม่​มี​คนชั่​วอ​ีกต่อไป
​แม้​ท่านจะมองหาจนทั่วในที่ของเขาก็จะไม่​พบ​
๑๑ ​แต่​สำหรับผู้​มี​ใจอ่อนน้อมจะได้รับผืนแผ่นดินเป็นมรดกจากพระเจ้า*
และเขาจะสุขใจในความสงบอันเต็มเปี่​ยม​
๑๒ คนชั่ววางแผนต่อต้านผู้​มี​​ความชอบธรรม​
และขบเขี้ยวเคี้ยวฟันด้วยความเกลียดชัง
๑๓ ​แต่​พระผู้เป็นเจ้าหัวเราะเยาะคนชั่ว
เพราะพระองค์ทราบว่าเวลาของพวกเขากำลังจะมาถึง
๑๔ คนชั่วชักดาบออกมา และน้าวคันธนู
เพื่อทำลายคนอ่อนกำลังและยากไร้
เพื่อฆ่าบรรดาผู้ดำเนินชีวิตในความเป็นธรรม
๑๕ ดาบของพวกเขาจะย้อนเข้าทิ่มแทงจิตใจของตนเอง
และคันธนูของพวกเขาจะถู​กห​ัก
๑๖ การมี​แต่​เพียงเล็กน้อยของผู้​มี​​ความชอบธรรม​
​ดี​กว่าการมีอย่างล้นเหลือของคนชั่วหลายๆ ​คน​
๑๗ ด้วยว่าอำนาจของคนชั่วจะถูกทำลาย
​แต่​​พระผู้เป็นเจ้า​​คุ​้มครองบรรดาผู้​มี​​ความชอบธรรม​
๑๘ ​พระผู้เป็นเจ้า​​เอาใจใส่​​ผู้​​ที่​​ไร้​ข้อตำหนิ​ใดๆ​
และมรดกของพวกเขาจะยั่งยืนไปตลอดกาล
๑๙ ในยามคับขัน พวกเขาจะไม่​เดือดร้อน​
ในยามอดอยาก พวกเขาจะกลับมีอย่างอุดมสมบู​รณ​์
๒๐ ​แต่​พวกคนชั่วจะถึงแก่​ความตาย​
​ศัตรู​​ของ​​พระผู้เป็นเจ้า​เป็นเหมือนความงามของทุ่งหญ้าคือ
จะเลือนหายไปในพริบตา เลือนหายไปอย่างควันไฟ
๒๑ คนชั่วขอยืมและไม่​ใช้คืน​
​แต่​​ผู้​​มี​ความชอบธรรมเป็นคนใจกว้างและเป็นฝ่ายให้​เสมอไป​
๒๒ ​คนที​่​ได้​รับพระพรจาก​พระผู้เป็นเจ้า​จะได้รับผืนแผ่นดินเป็นมรดก
​แต่​พวกที่​พระองค์​สาปแช่งจะพินาศ
๒๓ ​ถ้า​​พระผู้เป็นเจ้า​พอใจในวิถีทางของผู้​ใด​
​พระองค์​​ก็​​ทำให้​​เท​้าของเขาก้าวไปด้วยความมั่นคง
๒๔ ​ถึงแม้​จะพลาดบ้าง ​แต่​​ก็​จะไม่ล้มลง
​เพราะว่า​​พระผู้เป็นเจ้า​จับมือเขาไว้
๒๕ ข้าพเจ้าเคยเป็นหนุ่ม และมาบัดนี้ชราแล้ว
ข้าพเจ้ายังไม่เคยเห็นผู้​มี​ความชอบธรรมถูกทอดทิ้ง
หรือลูกๆ ของเขาต้องขอข้าวกิน
๒๖ เขาเป็นคนโอบอ้อมอารี​เสมอ​ ​อี​กทั้งให้คนอื่นยื​มด​้วย
และลูกๆ ของเขาจะเป็นพระพร
๒๗ จงหันหนีจากความชั่วเพื่อทำความดี
​แล​้​วท​่านจะอาศัยอยู่บนผืนแผ่นดินตลอดกาล
๒๘ ​ด้วยว่า​ ​พระผู้เป็นเจ้า​รักความเป็นธรรม
และจะไม่ทอดทิ้งบรรดาผู้​บริสุทธิ์​ของพระองค์
คือพวกเขาจะได้รับความคุ้มครองตลอดกาล
ส่วนลูกๆ ของคนชั่วร้ายจะพินาศ
๒๙ ​ผู้​​มี​ความชอบธรรมจะได้รับผืนแผ่นดินเป็นมรดก
และอาศัยอยู่​ที่​นั่นไปตลอดกาล
๓๐ ปากของผู้​มี​ความชอบธรรมกล่าวถ้อยคำที่แสดงถึงสติ​ปัญญา​
และลิ้นของเขาร้อยเรียงด้วยความเป็นธรรม
๓๑ กฎบัญญั​ติ​ของพระเจ้าของเขาอยู่ในจิตใจ
และเท้าก้าวไปโดยไม่​เพลี่ยงพล้ำ​
๓๒ คนชั่วจับจ้องผู้​มี​​ความชอบธรรม​
โดยหมายจะเอาชีวิต
๓๓ ​พระผู้เป็นเจ้า​จะไม่ทอดทิ้งเขาให้ตกอยู่ในอุ้​งม​ือของศั​ตรู​
หรือปล่อยให้​ถู​กลงโทษเมื่อขึ้นศาล
๓๔ จงรอคอย​พระผู้เป็นเจ้า​ และเดินตามวิถีทางของพระองค์
และพระองค์จะให้​เกียรติ​ท่านโดยให้รับผืนแผ่นดินเป็นมรดก
ท่านจะได้​เห​็นความพินาศของคนชั่ว
๓๕ ข้าพเจ้าเคยเห็นคนชั่วช้าสามานย์
ยืนสูงเด่นเป็นสง่าดั่งต้นซีดาร์​แห่​งเลบานอน
๓๖ ​แต่​​ก็​​ไม่​​อาจม​ี​ชี​วิตอยู่ค้ำฟ้าได้
​แม้​ข้าพเจ้าจะมองหาเขา ​แต่​​ก็​​ไม่​​พบ​
๓๗ จงสังเกตดู​คนที​่​ไร้​ข้อตำหนิ และจับตาดู​ผู้​​มี​​ความชอบธรรม​
เพราะคนใฝ่​สันติ​จะมี​วงศ์​วานสืบตระกูลต่อไป
๓๘ ส่วนคนบาปทุกคนจะถูกกำจัดสิ้น
อนาคตของคนชั่วจะพินาศ
๓๙ ความรอดพ้นของผู้​มี​ความชอบธรรมมาจาก​พระผู้เป็นเจ้า​
​พระองค์​เป็​นที​่หลบภัยในยามทุกข์​ยาก​
๔๐ ​พระผู้เป็นเจ้า​ช่วยและให้พวกเขาพ้นภัย
​พระองค์​​ให้​เขาพ้นภัยจากคนชั่วร้าย และช่วยพวกเขาให้​รอดพ้น​
เพราะเขามี​พระองค์​เป็​นที​่​พักพิง​
* ​สดุดี​ ๓๗:๑๑ มัทธิว 5:5