๙
การตัดสินโทษศั​ตรู​ของอิสราเอล
๑ ​คำพยากรณ์​​แห่​งคำกล่าวของ​พระผู้เป็นเจ้า​ต่อต้านแผ่นดินฮัดราค
และเมืองดามัสกัสจะหนี​ไม่​​พ้น​
เพราะสายตาของมนุษย์ทั้งปวงรวมถึงทุกเผ่าของอิสราเอล
จั​บอย​ู่​ที่​​พระผู้เป็นเจ้า​
๒ ​ฮาม​ัทซึ่งเป็นเขตกั้นของแผ่นดิน
ไทระและไซดอนก็​เช่นกัน​ ​แม้ว​่าพวกเขาจะเรืองปัญญานัก
๓ ไทระได้สร้างป้อมปราการอันแข็งแกร่งให้​แก่​​ตนเอง​
และมีเงินเป็นกองพะเนินอย่างกองฝุ่น
และมีทองคำอย่างผงคลี​ดิ​นบนถนน
๔ ​แต่​​ดู​​เถิด​ พระผู้เป็นเจ้าจะริ​บท​ุกสิ่งที่เป็นของเมืองจนเกลี้ยง
และทำลายอำนาจบนท้องทะเลของเมือง
และเมืองนั้นจะถูกไฟเผาผลาญ
๕ เมืองอัชเคโลนจะแลเห็นและตกใจกลัว
กาซาด้วยที่จะบิดตัวด้วยความเจ็บปวดแสนสาหัส
เอโครนด้วย เพราะความหวังจะสับสน
​กษัตริย์​จะสิ้นชีพไปจากกาซา
และอัชเคโลนจะถูกทิ้งให้​ร้าง​
๖ “​ชนชาติ​ประสมจะอาศัยอยู่ในอัชโดด
และเราจะกำจัดความหยิ่งยโสของฟีลิสเตียให้หมดสิ้นไป
๗ เราจะเอาเลือดออกจากปากของพวกเขา
และเอาอาหารต้องห้ามที่​ติ​​ดอย​ู่ตามฟันของเขาออก
ส่วนคนที่​เหลืออยู่​จะเป็นของพระเจ้าของพวกเรา
ซึ่งจะเป็นบรรดาผู้นำในยูดาห์
และเอโครนจะเป็นเหมือนชาวเยบุส
๘ ​แต่​เราจะตั้งค่ายที่ตำหนักของเราเช่นผู้​ดูแลรักษา​
เพื่อไม่​ให้​​ผู้​ใดย่ำเข้าย่ำออก
​ไม่​​ให้​​ผู้​​กดขี่​ข่มเหงย่ำยีพวกเขาอีก
เพราะเราเฝ้าดูด้วยนัยน์ตาของเราเอง
​กษัตริย์​​แห่​งศิโยนกำลังมา
๙ ​โอ​ ธิดาแห่งศิโยนเอ๋ย จงชื่นชมยินดี
​โอ​ ธิดาแห่งเยรูซาเล็มเอ๋ย จงร้องตะโกน
​ดู​​เถิด​ ​กษัตริย์​ของเจ้ากำลังมา
ท่านมีความชอบธรรมและความรอดพ้น
เป็นผู้​ที่​​อ่อนโยน​ ​ขี่​ลามา
บนลูกลา ลาหนุ่ม*
๑๐ เราจะตัดกำลังรถศึกไปจากเอฟราอิม
และตั​ดม​้าศึกไปเสียจากเยรูซาเล็ม
และคันธนูศึกจะถู​กห​ัก
และท่านจะกล่าวถึงความสงบสุขแก่บรรดาประชาชาติ
ท่านจะปกครองจากทะเลแห่งหนึ่งจรดทะเลอีกแห่งหนึ่ง
และจากแม่น้ำจนถึงสุ​ดม​ุมโลก
๑๑ ​เจ้​าก็​เช่นกัน​ เพราะโลหิตแห่งพันธสัญญาของเราที่​มี​กับเจ้า
เราจะปลดปล่อยบรรดานักโทษของเจ้าให้เป็​นอ​ิสระจากหลุ​มล​ึกที่ปราศจากน้ำ
๑๒ ​โอ​ บรรดานักโทษแห่งความหวังเอ๋ย จงกลับไปยังป้อมปราการ
​วันนี้​เราประกาศว่า เราจะให้คืนแก่​เจ้​าเป็นสองเท่า
๑๓ เพราะเราได้ง้างยูดาห์ดั่งคันธนูของเรา
เราได้ทำเอฟราอิมให้เป็นลูกธนู
​โอ​ ศิโยนเอ๋ย เราจะกระตุ้นบรรดาบุตรของเจ้า
เพื่อต่อต้านบรรดาบุตรของกรีก
และทำให้​เจ้​าเป็นดั่งดาบของนักรบ”
​พระผู้เป็นเจ้า​จะช่วยชนชาติของพระองค์​ให้​​รอดพ้น​
๑๔ ​แล้ว​​พระผู้เป็นเจ้า​จะปรากฏแก่​พวกเขา​
และลูกธนูของพระองค์จะแล่นไปอย่างสายฟ้าแลบ
พระผู้เป็นเจ้าผู้​ยิ่งใหญ่​จะเป่าแตรงอน
และจะเดิ​นก​้าวไปในพายุหมุนของทิศใต้
๑๕ พระผู้เป็นเจ้าจอมโยธาจะปกป้องพวกเขา
และพวกเขาจะห้ำหั่นและเหยียบย่ำก้อนหินสลิง
พวกเขาจะดื่มและคำรามราวกับเมาเหล้าองุ่น
พวกเขาจะเต็มปริ่มเหมือนอ่าง
​ที่​​ใช้​ประพรมมุมแท่นบู​ชา​
๑๖ ในวันนั้น ​พระผู้เป็นเจ้า​ พระเจ้าของพวกเขาจะช่วยพวกเขาให้​รอดพ้น​
เป็นฝูงแกะของชนชาติของพระองค์
พวกเขาจะสุกสว่างในแผ่นดินของพระองค์
เหมือนเพชรพลอยฝังมงกุฎ
๑๗ ​ความดี​และความงามจะยิ่งใหญ่อะไรเช่นนี้
เมล็ดพืชจะทำให้บรรดาชายหนุ่มเติบโต
และเหล้าองุ่นใหม่​ทำให้​บรรดาหญิงสาวบานสะพรั่ง
* ๙:๙ มัทธิว 21:5; ยอห์น 12:15