​สดุดี​ ๗๑
อธิษฐานขอความช่วยเหลือจากพระเจ้าในยามชรา
๑ ​โอ​ ​พระผู้เป็นเจ้า​ ข้าพเจ้ามี​พระองค์​เป็​นที​่​พึ่งพิง​
อย่าให้ข้าพเจ้าต้องอับอายเลย
๒ ​พระองค์​เป็นผู้​มี​​ความชอบธรรม​ โปรดช่วยข้าพเจ้าให้ปลอดภัยและพ้นภัยเถิด
​เงี่ยหู​ฟังข้าพเจ้า และช่วยข้าพเจ้าให้​รอดพ้น​
๓ โปรดเป็นศิลาที่ข้าพเจ้าหันหา
เพื่อพึ่งพิงได้​เสมอ​
ขอพระองค์บัญชาเพื่อช่วยข้าพเจ้าให้รอดพ้นเถิด
​ด้วยว่า​ ​พระองค์​เป็นศิลาและป้อมปราการของข้าพเจ้า
๔ ​โอ​ พระเจ้าของข้าพเจ้า ช่วยข้าพเจ้าให้พ้นจากมือของคนชั่ว
จากเงื้อมมือของคนไร้​ความยุติธรรม​ และโหดร้าย
๕ ​โอ​ ​พระผู้เป็นเจ้า​ ​ด้วยว่า​ ​พระองค์​คือความหวังของข้าพเจ้า
ข้าพเจ้าวางใจใน​พระผู้เป็นเจ้า​มาแต่ครั้งยังเยาว์
๖ ข้าพเจ้าพึ่งพระองค์​ตั้งแต่​ถือกำเนิดมา
​พระองค์​ประคับประคองข้าพเจ้านับจากครรภ์มารดาของข้าพเจ้า
ข้าพเจ้าสรรเสริญพระองค์​เสมอ​
๗ ข้าพเจ้าทำให้คนจำนวนมากทึ่งได้
​ก็​เป็นเพราะพระองค์​ผู้​เป็​นที​่พึ่งพิ​งอ​ันแข็งแกร่งของข้าพเจ้า
๘ ปากข้าพเจ้าได้​แต่​​สรรเสริญ​
และประกาศความยิ่งใหญ่ของพระองค์ตลอดวันเวลา
๙ อย่าผลักไสข้าพเจ้าไปในยามที่ข้าพเจ้าชราลง
อย่าทอดทิ้งข้าพเจ้าในยามที่​หมดกำลัง​
๑๐ ​ด้วยว่า​ พวกศั​ตรู​​พู​ดเรื่องข้าพเจ้า
และพวกที่หมายปองชีวิตข้าพเจ้าคบคิ​ดก​ันลอบทำร้าย
๑๑ และพู​ดก​ั​นว​่า “พระเจ้าทอดทิ้งเขาแล้ว
​ไล่​ตามไปและจับตัวเขาไว้​เถิด​
เพราะไม่​มี​ใครจะช่วยเหลือเขาให้รอดพ้นได้”
๑๒ ​โอ​ ​พระเจ้า​ อย่าอยู่ห่างจากข้าพเจ้าเลย
​โอ​ พระเจ้าของข้าพเจ้า โปรดช่วยข้าพเจ้าโดยเร็ว
๑๓ ​ขอให้​พวกกล่าวหาข้าพเจ้าต้องอับอายและพินาศไป
​ขอให้​พวกที่พยายามทำร้ายข้าพเจ้า
​ถู​กเหยียดหยามและดู​หมิ่น​
๑๔ ​แต่​ข้าพเจ้าจะยังคงมีความหวังเสมอ
และยังจะสรรเสริญพระองค์ยิ่งไปกว่าเดิม
๑๕ ตลอดวันเวลาข้าพเจ้าจะเอ่ยปากพูดถึงการกระทำอันชอบธรรมของพระองค์
และความรอดพ้​นที​่มาจากพระองค์
​แม้​ข้าพเจ้าจะไม่ทราบว่าบ่อยครั้งเพียงไรก็​ตาม​
๑๖ ข้าพเจ้าจะมาด้วยมหิทธานุภาพของพระผู้เป็นเจ้าผู้​ยิ่งใหญ่​
ข้าพเจ้าจะสรรเสริญความชอบธรรมของพระองค์​เท่านั้น​
๑๗ ​โอ​ ​พระเจ้า​ ​พระองค์​​ได้​สอนข้าพเจ้าตั้งแต่ครั้งยังเยาว์
และมาบัดนี้ข้าพเจ้ายังป่าวประกาศถึงสิ่งมหัศจรรย์​ที่​​พระองค์​​กระทำ​
๑๘ ​ถึงแม้​จะชราลงและผมหงอกขาวก็​ตาม​
​โอ​ ​พระเจ้า​ อย่าทอดทิ้งข้าพเจ้าเลย
จนกว่าข้าพเจ้าจะได้ประกาศถึงอานุภาพและมหิทธานุภาพของพระองค์
​ให้​คนยุคต่อๆ ไปฟัง
๑๙ ​โอ​ ​พระเจ้า​ ความชอบธรรมของพระองค์สูงไปถึงชั้นสวรรค์
​สิ​่งต่างๆ อันยิ่งใหญ่​ที่​​พระองค์​​ได้​​กระทำ​
​โอ​ ​พระเจ้า​ ใครเป็นเหมือนพระองค์​บ้าง​
๒๐ ​แม้ว​่าพระองค์​ทำให้​ข้าพเจ้าได้​เห​็นความลำบากและความเจ็บปวดมากมาย
​แต่​​พระองค์​จะทำให้ข้าพเจ้าฟื้นขึ้​นอ​ีก
​พระองค์​จะให้ข้าพเจ้าฟื้นคืนชีวิต
จากส่วนลึกของแผ่นดินโลก
๒๑ ​พระองค์​จะเพิ่มพูนเกียรติ
และปลอบประโลมข้าพเจ้าอีก
๒๒ ข้าพเจ้าจะสรรเสริญพระองค์ด้วยพิณสิบสาย
จะสรรเสริญความสัตย์​จร​ิงของพระองค์ ​โอ​ ​พระเจ้า​
ข้าพเจ้าจะร้องเพลงสรรเสริญด้วยพิณเล็กถวายพระองค์
​โอ​ ​องค์​​ผู้บริสุทธิ์​ของอิสราเอล
๒๓ ริมฝีปากของข้าพเจ้าจะโห่ร้องด้วยความยินดี
​จร​ิงที​เดียว​ ข้าพเจ้าจะร้องถวายพระองค์ด้วยจิตวิญญาณ
ซึ่งพระองค์​ได้​ช่วยให้รอดพ้นแล้ว
๒๔ และลิ้นของข้าพเจ้าจะพูดถึงความชอบธรรมของพระองค์ตลอดวันเวลา
พวกที่ตั้งใจทำให้ข้าพเจ้าเจ็บปวด
จะต้องอับอายและถูกหลู่​เกียรติ​