​สดุดี​ ๒๐
อธิษฐานให้​กษัตริย์​ในยามสงคราม
ถึงหัวหน้าวงดนตรี เพลงสดุ​ดี​ของดาวิด
๑ ​ขอให้​​พระผู้เป็นเจ้า​ตอบท่านในยามลำบาก
​ขอให้​พระนามของพระเจ้าของยาโคบ*ปกป้องท่าน
๒ ​ขอให้​​พระองค์​ส่งความช่วยเหลือจากสถานที่​บริสุทธิ์​
และให้การค้ำจุนจากศิ​โยน​
๓ ​ขอให้​​พระองค์​ระลึกถึงเครื่องสักการะบูชาทั้งปวงของท่าน
และรับสัตว์​ที่​เผาเป็นของถวายของท่านไว้ เซล่าห์
๔ ​สิ​่งใดที่ใจท่านปรารถนา ​ก็​​ขอให้​​ได้​รับจากพระองค์
และให้แผนการของท่านสำเร็จลุล่วงทุกประการ
๕ พวกเราจะส่งเสียงร้องด้วยความยินดีในยามที่ท่านมี​ชัยชนะ​
และจะยกธงชัยของเราขึ้นในพระนามของพระเจ้าของเรา
​ทุ​กสิ่งที่ท่านขอจาก​พระผู้เป็นเจ้า​ ​ก็​​ขอให้​ท่านได้​รับ​
๖ ในบัดนี้ข้าพเจ้าทราบว่า
​พระผู้เป็นเจ้า​ช่วยท่าน ​ผู้​​ได้​รับการเจิม
​พระองค์​จะตอบจากสวรรค์อันบริ​สุทธิ​์ของพระองค์
ด้วยการกระทำอันยิ่งใหญ่ ด้วยมือขวาของพระองค์
๗ บางคนโอ้อวดในเรื่องรถศึก บ้างก็อวดเรื่องม้า
​แต่​เราโอ้อวดพระนามของ​พระผู้เป็นเจ้า​ พระเจ้าของเรา
๘ พวกเขาจะทรุดตัวและล้มลง
ส่วนพวกเราจะลุกขึ้นและมั่นคง
๙ ​โอ​ ​พระผู้เป็นเจ้า​ ช่วยกษั​ตริ​ย์​ให้​รอดพ้นด้วย
โปรดตอบในยามที่พวกเราร้องเรียกถึงพระองค์
* ​สดุดี​ ๒๐:๑ ยาโคบมี​อี​กชื่อว่า ​อิสราเอล​