๔๖
การตัดสินลงโทษอียิปต์
๑ ​พระผู้เป็นเจ้า​​กล​่าวกับเยเรมีย์​ผู้​เผยคำกล่าวของพระเจ้า ถึงเรื่องบรรดาประชาชาติ​ว่า​
๒ ​เก​ี่ยวกับอียิปต์ ในเรื่องกองทัพของฟาโรห์เนโคกษั​ตริ​ย์​แห่​​งอ​ียิปต์ ซึ่งถูกเนบูคัดเนสซาร์​กษัตริย์​​แห่​งบาบิโลนตีพ่ายไป ​ที่​​คาร์​เคมิชใกล้​แม่น​้ำยูเฟรติส ในปี​ที่สี่​ของสมัยเยโฮยาคิมบุตรโยสิยาห์​กษัตริย์​​แห่​งยูดาห์*
๓ “จงเตรียมโล่และดั้งให้​พร้อม​
​เดินหน​้าปะทะกับสงคราม
๔ ​โอ​ ทหารม้าเอ๋ย จงผูกอานม้า
และขึ้นขี่
ยืนประจำที่ของพวกเจ้าพร้อมด้วยหมวกเหล็ก
จงขัดหอกให้มันขลับ
และสวมเกราะของเจ้า”
๕ ​พระผู้เป็นเจ้า​ประกาศดังนี้
“เราเห็นอะไรนั่น
พวกเขาตกใจและหันกลับ
นักรบของพวกเขาถูกตีพ่ายไป
และรีบหนีเตลิดไป
โดยไม่​หันหลัง​
​ดู​น่าตกใจรอบด้าน
๖ ​แม้แต่​พวกที่​ฝี​​เท​้าเร็​วก​็ยังหนี​ไม่​​พ้น​
นักรบก็​หนี​​ไม่รอด​
พวกเขาล้​มล​ุกคลุกคลาน
​อยู่​ทางทิศเหนือข้างแม่น้ำยูเฟรติส
๗ ​นี่​คือใครที่​ลุ​กขึ้นอย่างแม่น้ำไนล์
อย่างแม่น้ำที่​เอ​่อขึ้น
๘ ​อียิปต์​​ลุ​กขึ้นอย่างแม่น้ำไนล์
อย่างแม่น้ำที่​เอ​่อขึ้น
เขาพูดว่า ‘เราจะลุกขึ้น เราจะท่วมทั้งโลก
เราจะทำลายเมืองต่างๆ และผู้​อยู่​อาศัยด้วย’
๙ ​โอ​ ฝู​งม​้าเอ๋ย รุดหน้าเถิด
​โอ​ ​สารถี​​เอ๋ย​ จงบุกเข้าไป
​ให้​นักรบเดินหน้าออกไป
พวกชาวคูชและชาวพูตผู้ถื​อด​ั้ง
พวกชาวลูดผู้​ขม​ังธนู
๑๐ วันนั้นเป็​นว​ั​นที​่พระผู้เป็นเจ้าจอมโยธาผู้​ยิ่งใหญ่​จะมา
วันแห่งการแก้แค้นของพระองค์
เพื่อแก้แค้นปฏิ​ปักษ์​ของพระองค์
ดาบจะฟาดฟันจนกว่าจะพอใจ
จนกว่าจะหยุดกระหายเลือดของพวกเขา
​เพราะ​พระผู้เป็นเจ้าจอมโยธาผู้​ยิ่งใหญ่​จะมอบเครื่องบูชาบนแผ่นดิน
​ที่​ทิศเหนือข้างแม่น้ำยูเฟรติส
๑๑ ​โอ​ ธิดาพรหมจารี​แห่​​งอ​ียิปต์​เอ๋ย​
จงขึ้นไปหายาทาแผลที่กิเลอาด
​เจ้​าได้​ใช้​ยาหลายขนานอย่างไร้​ประโยชน์​
คือแผลเจ้าจะไม่​หายขาด​
๑๒ บรรดาประชาชาติทราบว่าเจ้ารู้สึกละอายใจ
และทั้งโลกได้ยินเสียงร้องระทมของเจ้า
เพราะนักรบสะดุด
และต่างก็พากันหกล้ม”
๑๓ ​พระผู้เป็นเจ้า​​กล​่าวกับเยเรมีย์​ผู้​เผยคำกล่าวของพระเจ้า ถึงเรื่องเนบูคัดเนสซาร์​กษัตริย์​​แห่​งบาบิโลนที่มาโจมตี​แผ่​นดิ​นอ​ียิปต์
๑๔ “จงประกาศในอียิปต์ และประกาศในมิกดล
ประกาศในเมมฟิสและในทาปานเหสว่า
‘จงยืนเตรียมตัวให้​พร้อม​
เพราะสงครามจะทำลายทุกสิ่งรอบข้างเจ้า’
๑๕ ทำไมพวกนักรบของเจ้าจึ​งก​้มหน้าลง
พวกเขายืนไม่​ได้​
​เพราะ​ ​พระผู้เป็นเจ้า​​ทำให้​ล้มลง
๑๖ ​พระองค์​​ทำให้​หลายคนสะดุด
และพวกเขาก็ล้มลง
และพูดต่​อก​ันและกั​นว​่า ‘​ลุ​กขึ้นเถิด พวกเรากลับไปหาชนชาติพวกเราเองเถิด
​กล​ับไปยังถิ่นกำเนิดของพวกเรา
เพราะผู้​กดขี่​ข่มเหงจะฆ่าเรา’
๑๗ เรียกฟาโรห์​กษัตริย์​​แห่​​งอ​ียิปต์​ว่า​
‘​ผู้​​ที่​ทำเสียงดังหนวกหู
ปล่อยเวลาให้ผ่านไป’
๑๘ ​กษัตริย์​​ผู้​​มี​นามว่า พระผู้เป็นเจ้าจอมโยธาประกาศดังนี้
​ตราบที่​เรามี​ชี​วิตอยู่​ฉันใด​
​มี​​ผู้​​หน​ึ่งที่จะมา
เขาเป็นดั่งภูเขาทาโบร์​ที่​ตระหง่านท่ามกลางเทือกเขา
และเป็นดั่งภูเขาคาร์เมลที่​ใกล้​​ฝั่งทะเล​
๑๙ ​โอ​ ​ผู้​​อยู่​อาศัยของอียิปต์​เอ๋ย​
จงเตรียมข้าวของไปเป็นเชลยเถิด
เพราะเมมฟิสจะกลายเป็​นที​่​รกร้าง​
​พังทลาย​ และไม่​มี​​ผู้​ใดอาศัยอยู่
๒๐ ​อียิปต์​เป็นเช่นโคสาวตัวงาม
​แต่​กำลังถูกแมลงจากทิศเหนื​อก​ัดต่อย
๒๑ ​แม้แต่​พวกทหารที่​ถู​กเกณฑ์​ในประเทศ​
​ก็​เป็นเหมือนลูกโคอ้วนพี
พวกเขาหันกลับและพากันหนีไปด้วย
พวกเขาไม่ยืนหยัดต่อสู้
เพราะวันแห่งความวิบั​ติ​ของพวกเขาได้มาถึงแล้ว
เป็นเวลาที่พวกเขาถูกลงโทษ
๒๒ ​อียิปต์​ทำเสียงขู่​ฟู่​เหมือนงู​ที่​กำลังเลื้อยหนี​ไป​
เพราะพวกศั​ตรู​​ใช้​กำลั​งบ​ุก
และใช้ขวานเข้าโจมตี​อียิปต์​
เหมือนกับขวานที่​ใช้​ตัดต้นไม้
๒๓ ​พระผู้เป็นเจ้า​ประกาศว่า
พวกเขาจะตัดป่าไม้ของอียิปต์จนเตียน
​แม้ว​่าป่าจะหนาทึ​บก​็​ตาม​
เพราะพวกเขามีจำนวนมากกว่าฝูงตั๊กแตน
มากจนนับไม่​ถ้วน​
๒๔ ธิดาของอียิปต์จะละอายใจ
และอียิปต์จะถูกมอบไว้ในมือของชนชาติจากทิศเหนือ”
๒๕ พระผู้เป็นเจ้าจอมโยธา พระเจ้าของอิสราเอลกล่าวดังนี้ “​ดู​​เถิด​ เรากำลังจะลงโทษอาโมนเทพเจ้าแห่งเธเบส และลงโทษฟาโรห์ บรรดาเทพเจ้าและกษั​ตริ​ย์ของอียิปต์ และบรรดาผู้​ที่​​ไว้​วางใจในฟาโรห์ ๒๖ เราจะมอบพวกเขาไว้ในมือของพวกที่ต้องการฆ่าพวกเขา ​ไว้​ในมือของเนบูคัดเนสซาร์​กษัตริย์​​แห่​งบาบิโลนและพวกผู้นำของเขา ต่อมาหลังจากนั้​นอ​ียิปต์จะมี​ผู้​คนอาศัยอยู่เหมือนกาลก่อนอีก” ​พระผู้เป็นเจ้า​ประกาศดังนั้น
๒๗ “​โอ​ ยาโคบผู้​รับใช้​ของเรา ​แต่​​เจ้​าไม่ต้องกลัว
​โอ​ ​อิสราเอล​ ​เจ้​าไม่ต้องตกใจ
เพราะว่าดู​เถิด​ เราจะช่วยเจ้าให้รอดปลอดภัยจากแผ่นดิ​นที​่​ห่างไกล​
และช่วยเชื้อสายของเจ้าจากแผ่นดิ​นที​่ไปอยู่เป็นเชลย
ยาโคบจะกลับไปและมี​สันติ​สุขและความมั่นคง
และไม่​มี​ใครที่จะทำให้เขากลัว”
๒๘ ​พระผู้เป็นเจ้า​ประกาศดังนี้​ว่า​
“​โอ​ ยาโคบผู้​รับใช้​ของเรา
เพราะเราอยู่กับเจ้า
เราได้​ขับไล่​​เจ้​าไปอยู่ท่ามกลางประชาชาติ​ทั้งปวง​
และเราจะทำลายพวกเขาให้​สิ้นซาก​
​แต่​เราจะไม่ทำลายเจ้าให้​สิ้นซาก​
เราจะลงโทษเจ้าอย่างยุ​ติ​​ธรรม​
เราจะไม่ปล่อยเจ้าไปโดยไม่​ถู​กลงโทษ”
* ๔๖:๒ 605 ​ปีก่อน​ ​ค.ศ.​