๕๐
บาปของอิสราเอลและการเชื่อฟังของผู้​รับใช้​
๑ ​พระผู้เป็นเจ้า​​กล​่าวดังนี้​ว่า​
“ถ้าหากว่าเราขับไล่ไสส่งแม่ของพวกเจ้าแล้ว
ใบหย่าของนางอยู่​ที่​ไหนล่ะ
หรือว่าเราขายพวกเจ้า
​ให้​​เจ้าหนี้​ของเราคนไหนหรือ
​ดู​​เถิด​ พวกเจ้าถูกขายก็เพราะบาปทั้งหลายของเจ้าเอง
และแม่ของเจ้าถูกไล่ไปก็เพราะการล่วงละเมิดของเจ้า
๒ เมื่อเรามา ทำไมจึงไม่​มี​ใครอยู่​ที่นั่น​
เมื่อเราเรี​ยก​ ทำไมจึงไม่​มี​ใครตอบ
มือของเราสั้นหรือ จึงไถ่คืนไม่​ได้​
หรือเราไม่​มี​​อาน​ุภาพที่จะช่วยให้รอดหรือ
​ดู​​เถิด​ เมื่อเราบอกห้าม เราทำให้ทะเลแห้งลง
เราทำให้​แม่น​้ำเป็นถิ่นทุ​รก​ันดาร
ปลาในแหล่งน้ำเน่าเหม็นเพราะขาดน้ำ
และตายเพราะน้ำแห้ง
๓ เราปกฟ้าสวรรค์ด้วยความมืด
และคลุ​มด​้วยผ้ากระสอบ”
๔ พระผู้เป็นเจ้าผู้​ยิ่งใหญ่​โปรดให้ข้าพเจ้ามี​ลิ้น​
อย่างบรรดาผู้​ได้​รับการฝึกสอน
ข้าพเจ้าจึงรู้จักพูดเพื่อช่วยผู้​ที่​​ตรากตรำ​
​ให้​ยืนหยั​ดอย​ู่​ได้​
​ทุ​กเช้าพระองค์ปลุกข้าพเจ้า
​ให้​​เรียนรู้​อย่างบรรดาผู้​ได้​รับการฝึกสอน
๕ พระผู้เป็นเจ้าผู้​ยิ่งใหญ่​​ได้​​ทำให้​ข้าพเจ้าเรียนรู้
และข้าพเจ้าไม่​ดึงดัน​
ข้าพเจ้าไม่หันหลังกลับไป
๖ ข้าพเจ้าหันหลังให้กับพวกที่ตบตี
หันหน้าให้กับบรรดาผู้​ที่​กระชากหนวดเครา
ข้าพเจ้าไม่หลบซ่อนหน้า
เมื่อถู​กด​ูหมิ่นและถูกถ่​มน​้ำลายรด
๗ ​แต่​พระผู้เป็นเจ้าผู้​ยิ่งใหญ่​ช่วยข้าพเจ้า
ฉะนั้นข้าพเจ้าจึงไม่​ถู​​กด​ู​หมิ่น​
ฉะนั้นใบหน้าข้าพเจ้าจึงทนอย่างหินเหล็กไฟ
และข้าพเจ้าทราบว่าข้าพเจ้าจะไม่ต้องเผชิญกับความอับอาย
๘ ​พระองค์​​ผู้ให้​ความเป็นธรรมแก่ข้าพเจ้าอยู่​ใกล้​
ใครจะราวีกับข้าพเจ้า
​ก็​​ให้​เขามาเผชิญหน้ากับข้าพเจ้าเถิด
ใครเป็นผู้​กล​่าวหาข้าพเจ้า
​ก็​​ให้​เขาเข้ามาใกล้​ข้าพเจ้า​
๙ ​ดู​​เถิด​ พระผู้เป็นเจ้าผู้​ยิ่งใหญ่​ช่วยข้าพเจ้า
ใครจะกล่าวหาว่าข้าพเจ้ามี​ความผิด​
​ดู​​เถิด​ พวกเขาทุกคนจะสึกหรอเหมือนกับเครื่องนุ่งห่ม
แมลงจะกั​ดก​ินพวกเขา
๑๐ ใครในบรรดาพวกท่านที่​เกรงกลัว​​พระผู้เป็นเจ้า​
และเชื่อฟังเสียงของผู้​รับใช้​ของพระองค์
​ให้​​ผู้​​ที่​เดินในความมืด
ซึ่งไม่​มี​​แสงสว่าง​
​ได้​​ไว้​วางใจในพระนามของ​พระผู้เป็นเจ้า​
และพึ่งพิงในพระเจ้าของเขา
๑๑ ​ดู​​เถิด​ พวกท่านทุกคนที่​ก่อไฟ​
​ผู้​​ที่​จัดเตรียมคบไฟให้​ตนเอง​
จงเดินในความสว่างที่​ได้​จากไฟของท่าน
และด้วยคบไฟที่ท่านได้ก่อขึ้น
​สิ​่งที่ท่านจะได้รับจากมือของข้าพเจ้าคือ
ท่านจะนอนอยู่ในความทุกข์